C 443/250

P7_TA(2014)0380

Zakon o hrani i hrani za životinje, pravila o zdravlju i dobrobiti životinja, zdravlju bilja, biljnom reproduktivnom materijalu i sredstvima za zaštitu bilja ***I

Zakonodavna rezolucija Europskog parlamenta od 15. travnja 2014. o prijedlogu Uredbe Europskog parlamenta i Vijeća o službenom nadzoru i ostalim službenim aktivnostima koje se provode kako bi se osigurala primjena propisa o hrani i hrani za životinje, pravila o zdravlju i dobrobiti životinja, zdravlju bilja i biljnom reproduktivnom materijalu, sredstvima za zaštitu bilja te o izmjenama uredbi (EZ) br. 999/2001, 1829/2003, 1831/2003, 1/2005, 396/2005, 834/2007, 1099/2009, 1069/2009, 1107/2009, uredbi (EU) br. 1151/2012, [….]/2013 i direktiva 98/58/EZ, 1999/74/EZ, 2007/43/EZ, 2008/119/EZ, 2008/120/EZ i 2009/128/EZ (Uredba o službenom nadzoru) (COM(2013)0265 – C7-0123/2013 – 2013/0140(COD))

(Redovni zakonodavni postupak: prvo čitanje)

(2017/C 443/59)

Europski parlament,

(1) SL C 67, 6.3.2014., str. 166.

(2) SL C 114, 15.4.2014., str. 96.

P7_TC1-COD(2013)0140

Stajalište Europskog parlamenta usvojeno u prvom čitanju 15. travnja 2014. radi donošenja Uredbe (EU) br. …/2014 Europskog parlamenta i Vijeća o službenom nadzoru i ostalim službenim aktivnostima koje se provode kako bi se osigurala primjena propisa o hrani i hrani za životinje, pravila o zdravlju i dobrobiti životinja, biljnom zdravstvu sredstvima za zaštitu bilja te izmjenama Uredbi (EZ) br. 999/2001, 1829/2003, 1831/2003, 1/2005, 396/2005, 834/2007, 1099/2009, 1069/2009, 1107/2009, Uredbi (EU) br. 1151/2012, …./2013 (*1) i Direktiva 98/58/EZ, 1999/74/EZ, 2007/43/EZ, 2008/119/EZ, 2008/120/EZ i 2009/128/EZ (Uredba o službenom nadzoru) [Am. 1]

(Tekst značajan za EGP)

EUROPSKI PARLAMENT I VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 43. stavak 2., članak 114. i članak 168. stavak 4. točku b,

uzimajući u obzir prijedlog Europske komisije,

nakon prosljeđivanja nacrta zakonodavnog akta nacionalnim parlamentima,

uzimajući u obzir mišljenje Europskog gospodarskog i socijalnog odbora (1),

uzimajući u obzir mišljenje Odbora regija (2),

u skladu s redovnim zakonodavnim postupkom (3),

budući da:

(1) Ugovorom o funkcioniranju Europske unije se utvrđuje da se u određivanju i provedbi svih politika i djelatnosti Zajednice osigurava visoki stupanj zaštite zdravlja ljudi. Taj bi se cilj, između ostalog, trebao postići mjerama iz veterinarskog i fitosanitarnog područja čiji je neposredni cilj zaštita zdravlja ljudi.

(2) Prema Ugovoru Unija je dužna doprinijeti postizanju visoke razine zaštite potrošača mjerama koje donosi u kontekstu uspostave unutarnjeg tržišta.

(3) Zakonodavstvo Unije omogućuje skup usklađenih pravila kako bi se osiguralo da je hrana i hrana za životinje sigurna i zdravstveno ispravna te da se aktivnosti koje mogu utjecati na sigurnost prehrambenog lanca ili zaštitu interesa potrošača u vezi s hranom i informacijama o hrani provode u skladu sa specifičnim zahtjevima. Pravila Unije također osiguravaju visoku razinu zdravlja ljudi i životinja i biljaka te dobrobiti životinja u cijelom prehrambenom lancu te svim područjima djelatnosti gdje je glavni cilj sprječavanje mogućeg širenja bolesti životinja koje su u nekim slučajevima prenosive na ljude ili organizama štetnih za bilje ili biljne proizvode, te osiguravaju zaštitu okoliša od rizika koji mogu nastati zbog genetski modificiranih organizama i sredstava za zaštitu bilja. Pravila Unije također jamče identitet i kvalitetu biljnog reproduktivnog materijala. Pravilna primjena tih pravila, u daljnjem tekstu „zakonodavstva Unije o poljoprivredno-prehrambenom lancu”, pridonosi funkcioniranju unutarnjeg tržišta. [Am. 2]

(4) Osnovna pravila Unije u vezi s propisima o hrani i hrani za životinje propisana su Uredbom (EZ) br. 178/2002 Europskog parlamenta i Vijeća (4). Osim ovih pravila, detaljniji propisi o hrani i hrani za životinje obuhvaćaju različita područja kao što su prehrana životinja, uključujući ljekovitu hranu za životinje, higijenu hrane i hrane za životinje, zoonoze, nusproizvode životinjskog podrijetla, ostatke lijekova za veterinarsku upotrebu, zagađivače, nadzor i suzbijanje bolesti životinja s učinkom na ljudsko zdravlje, označavanje hrane i hrane za životinje, sredstva za zaštitu bilja, aditive u hrani i hrani za životinje, vitamine, mineralne soli, elemente u tragovima i ostale aditive, materijale koji dolaze u dodir s hranom, zahtjeve u vezi s kvalitetom i sastavom, vodu za piće, ionizaciju, nove vrste hrane i genetski modificirane organizme.

(5) Cilj zakonodavstva Unije o zdravlju životinja jest osigurati visoke standarde zdravlja ljudi i životinja u Uniji i racionalan razvoj poljoprivrede i akvakulture te povećati produktivnost. To je zakonodavstvo potrebno kako bi se pridonijelo uspostavljanju unutarnjeg tržišta životinja i životinjskih proizvoda te kako bi se spriječilo širenje zaraznih bolesti koje se tiču Unije. Obuhvaća područja kao što je trgovina unutar Unije, ulazak u Uniju, iskorjenjivanje bolesti, veterinarski nadzor i obavješćivanje o bolestima, te pridonosi sigurnosti hrane i hrane za životinje.

(6) U članku 13. Sporazuma životinje su priznate kao svjesna bića. Prema zakonodavstvu Unije o dobrobiti životinja vlasnici životinja, držatelji životinja i relevantna tijela dužni su poštovati zahtjeve za dobrobit životinja koji jamče humani tretman i izbjegavanje nepotrebne boli i patnje. Takva se pravila temelje na znanstvenim dokazima i mogu neizravno poboljšati kvalitetu i sigurnost hrane i hrane za životinje.

(7) Zakonodavstvo Unije o biljnom zdravstvu regulira ulazak, nastanak i širenje štetnih organizama koji ne postoje ili nisu rašireni u Uniji. Njegov je cilj zaštititi zdravlje nasada u Uniji te javnih i privatnih zelenih površina i šuma, uz istovremenu zaštitu bioraznolikosti i okoliša u Uniji i jamčenje kvalitete i sigurnosti hrane i hrane za životinje biljnog podrijetla.

(8) Zakonodavstvo Unije o biljnom reproduktivnom materijalu regulira proizvodnju namijenjenu prodaji i stavljanje na tržište biljnog reproduktivnog materijala poljoprivrednih, biljnih, šumskih, voćnih i ukrasnih vrsta te vinske loze. Cilj tih pravila jest osigurati identitet, zdravlje i kvalitetu biljnog reproduktivnog materijala za njegove korisnike te produktivnost, raznovrsnost, zdravlje i kvalitetu poljoprivredno-prehrambenog lanca, kao i pridonijeti zaštiti bioraznolikosti i okoliša. [Am. 3]

(9) Zakonodavstvo Unije o organskoj proizvodnji i označavanju organskih proizvoda pruža osnovu za održivi razvoj organske proizvodnje te nastoji pridonijeti zaštiti prirodnih resursa, bioraznolikosti i dobrobiti životinja te razvoju ruralnih područja.

(10) Zakonodavstvo Unije o politikama kvalitete poljoprivrednih proizvoda i namirnica određuje proizvode i namirnice koji se uzgajaju i proizvode u skladu s točnim specifikacijama uz poticanje raznovrsne poljoprivredne proizvodnje, zaštitu naziva proizvoda i informiranje potrošača o posebnom karakteru poljoprivrednih proizvoda i namirnica.

(11) Zakonodavstvo Unije o poljoprivredno-prehrambenom lancu temelji se na načelu da su gospodarski subjekti u svim fazama proizvodnje, obrade i distribucije unutar tvrtki koje su pod njihovim nadzorom dužni osigurati ispunjavanje zahtjeva postavljenih zakonodavstvom Unije o poljoprivredno-prehrambenom lancu koji su relevantni za njihove aktivnosti.

(12) Za primjenu zakonodavstva Unije o poljoprivredno-prehrambenom lancu odgovorne su države članice čija nadležna tijela organiziranjem službenog nadzora nadziru i provjeravaju djelotvorno ispunjavanje i primjenu zahtjeva Unije.

(13) Uredbom (EZ) br. 882/2004 Europskog parlamenta i Vijeća (5) utvrđuje se jedinstveni zakonodavni okvir za organiziranje službenog nadzora. Taj je okvir znatno poboljšao učinkovitost službenog nadzora, primjenu zakonodavstva Unije o poljoprivredno-prehrambenom lancu i razinu zaštite od rizika za zdravlje ljudi, životinja i bilja te dobrobiti životinja u Uniji, kao i razinu zaštite okoliša od rizika koji mogu nastati od genetski modificiranih organizama i sredstava za zaštitu bilja. Također je pružio konsolidirani pravni okvir za podupiranje integriranog pristupa provođenju službenog nadzora kroz cijeli poljoprivredno-prehrambeni lanac.

(14) U zakonodavstvu Unije o poljoprivredno-prehrambenom lancu postoji niz odredaba čija primjena nije uređena Uredbom (EZ) br. 882/2004 ili je njom uređena samo dijelom. Posebna pravila službenog nadzora održavala su se osobito u zakonodavstvu Unije o biljnom reproduktivnom materijalu i Uredbi (EZ) br. 1069/2009 Europskog parlamenta i Vijeća od 21. listopada 2009. godine kojom se utvrđuju zdravstvena pravila u vezi s nusproizvodima životinjskog podrijetla i od njih dobivenih proizvoda koji nisu namijenjeni ljudskoj konzumaciji, stavljajući izvan snage Uredbu (EZ) br. 1774/2002 (6) . Biljno zdravstvo uglavnom nije obuhvaćeno Uredbom (EZ) br. 882/2004 jer su određena pravila o službenom nadzoru propisana u Direktivi Vijeća 2000/29/EZ od 8. svibnja 2000. godine o zaštitnim mjerama protiv uvođenja u Zajednicu organizama štetnih za biljke ili biljne proizvode te njihova širenja unutar Zajednice (7) . [Am. 4]

(15) Direktiva Vijeća 96/23/EZ (8) također donosi vrlo detaljan skup pravila kojima se između ostalog određuje minimalna učestalost službenog nadzora i posebne mjere koje će se usvojiti u slučaju nesukladnosti.

(16) Kako bi se racionalizirao i pojednostavnio cjelokupni zakonodavni okvir te istodobno postigla bolja regulacija, pravila primjenjiva na službeni nadzor u posebnim područjima trebalo bi integrirati u jedinstveni zakonodavni okvir za službeni nadzor trebalo bi snažnije integrirati ako u pogledu nadzornih djelatnosti slijede isti cilj . U tu svrhu Uredbu (EZ) br. 882/2004 i ostale akte koji trenutno uređuju službeni nadzor u posebnim područjima treba staviti izvan snage i zamijeniti ih ovom Uredbom. [Am. 5]

(17) Cilj ove Uredbe trebao bi biti uspostavljanje usklađenog okvira Unije za organiziranje službenog nadzora i ostalih aktivnosti u cijelom poljoprivredno-prehrambenom lancu; uzimajući u obzir pravila o službenim nadzorima propisana Uredbom (EZ) br. 882/2004 i relevantnim sektorskim zakonodavstvom te iskustvom njihove primjene.

(18) Za provjeru sukladnosti pravila o zajedničkoj organizaciji tržišta poljoprivrednih proizvoda (ratarskih kultura, vina, maslinovog ulja, voća i povrća, hmelja, mlijeka i mliječnih proizvoda, junetine i teletine, ovčetine i kozetine te meda) već postoji dobro organizirani sustav nadzora. Stoga se ova Uredba ne bi trebala odnositi na provjeru sukladnosti s odredbama Uredbe Vijeća (EZ) br. 1234/2007 (9) osim dijela II. glave II. poglavlja I. te Uredbe . [Am. 6]

(19) Određene definicije trenutno određene Uredbom (EZ) br. 882/2004 trebalo bi prilagoditi kako bi se u obzir uzelo šire područje primjene ove Uredbe, kako bi ih se povezalo s onima određenima u ostalim aktima Unije te kako bi se pojasnilo ili, po potrebi, zamijenilo terminologiju s različitim značenjem u različitim sektorima.

(20) Prema zakonodavstvu Unije o poljoprivredno-prehrambenom lancu nadležnim tijelima zemalja članica povjeravaju se posebni zadaci koje trebaju izvršiti posebno za zaštitu zdravlja životinja i biljaka te dobrobiti životinja te za zaštitu okoliša u vezi s genetski modificiranim organizmima i sredstvima za zaštitu bilja te kako bi se osigurao identitet i visoka kvaliteta biljnog reproduktivnog materijala. To su zadaci od javnog interesa koje nadležna tijela država članica trebaju izvršavati u svrhu eliminiranja, kontroliranja ili smanjivanja mogućih rizika za zdravlje ljudi, životinja ili biljaka, ili rizika za okoliš. Te aktivnosti, koje uključuju odobravanje proizvoda, istraživanje, nadzor i praćenje u epidemiološke svrhe te iskorjenjivanje i obuzdavanje bolesti, kao i druge zadatke za kontroliranje bolesti, uređene su istim sektorskim pravilima koja se primjenjuju kroz službeni nadzor. [Am. 7]

(21) Države članice trebaju imenovati nadležna tijela u svim područjima koja su u području primjene ove Uredbe. Iako su države članice najprimjerenije za donošenje odluke o tome koje nadležno tijelo imenovati za koje područje te na kojoj upravnoj razini, također treba imenovati jedno tijelo koje će u svakom području osiguravati koordiniranu komunikaciju s nadležnim tijelima drugih država članica i s Komisijom.

(22) Državama članicama treba omogućiti da na nadležna tijela prenesu odgovornost za službeni nadzor u vezi s pravilima Unije, uključujući pravila koja se tiču stranih vrsta koje svojim invazivnim karakterom mogu naštetiti poljoprivrednoj proizvodnji ili okolišu, osim onih koja nisu u području primjene ove Uredbe.

(23) Za provođenje službenog nadzora radi provjere pravilne primjene zakonodavstva Unije o poljoprivredno-prehrambenom lancu i drugih službenih aktivnosti koje su povjerene tijelima država članica zakonodavstvom Unije o poljoprivredno-prehrambenom lancu države članice trebale bi imenovati nadležna javna tijela koja djeluju u javnom interesu te osiguravaju kvalitetu, dosljednost i djelotvornost službenog nadzora . Imenovano nadležno tijelo ili imenovana nadležna tijela, trebala bi biti financijski i materijalno pravilno opremljena te bi države članice trebale moći zajamčiti njihovu nepristranost i profesionalnost osiguravajući njihovu neovisnost od svih subjekata koji posluju u poljoprivredno-prehrambenom lancu . [Am. 8]

(24) Za pravilnu primjenu unutar područja primjene ove Uredbe potrebno je odgovarajuće poznavanje takvih pravila i pravila ove Uredbe. Stoga je važno da se osoblje koje provodi službeni nadzor i ostale službene aktivnosti redovito educira o primjenjivom zakonodavstvu u svom području nadležnosti, kao i obvezama koje proizlaze iz ove Uredbe.

(24.a) Revizije koje obavljaju nadležna tijela ili koje se obavljaju na zahtjev nadležnih tijela kako bi se osiguralo poštovanje odredaba ove Uredbe, mogu se temeljiti na međunarodnim standardima ako zahtjevi tih standarda odgovaraju zahtjevima ove Uredbe. [Am. 9]

(25) Gospodarski subjekti trebali bi imati pravo žalbe na odluke koje donose nadležna tijela. Nadležna tijela moraju o tom pravu obavijestiti gospodarske subjekte . [Am. 10]

(26) Nadležna tijela trebaju osigurati da osoblje odgovorno za službeni nadzor, osim u slučajevima interne obveze izvještavanja, ne otkriva informacije stečene tijekom takvog nadzora kada su te informacije obuhvaćene profesionalnom tajnom. Ako ne postoji viši interes koji opravdava takvo otkrivanje, čuvanje profesionalne tajne trebalo bi se odnositi na informacije koje bi ugrozile svrhu inspekcija, istraga ili revizija, zaštitu poslovnih interesa i zaštitu sudskih postupaka i pravnih savjeta. U slučaju sumnje da postoji rizik za zdravlje ljudi ili životinja, ili da postoji drugo teško kršenje propisa o hrani, nadležna tijela trebala bi poduzeti primjerene korake za informiranje javnosti. Mjere koje se poduzimaju trebale bi biti proporcionalne s razmjerom kršenja, posebno pri navođenju naziva proizvoda ili naziva dotičnih poduzeća. Nadležna tijela mogu objaviti činjenice o rezultatima službenog nadzora koji se odnose na pojedine gospodarske subjekate kad je gospodarskom subjektu na kojeg se nadzor odnosi omogućeno davanje primjedbi na nadzor prije otkrivanja i te su primjedbe uzete u obzir te su objavljene istodobno i zajedno s informacijama koje objavljuju nadležna tijela. Potreba za poštovanjem profesionalne tajne ne dovodi u pitanje obvezu obavješćivanja javnosti kada postoji osnovana sumnja da hrana ili hrana za životinje može predstavljati rizik za zdravlje u skladu s člankom 10. Uredbe (EZ) br. 178/2002. Ova Uredba ne bi smjela utjecati na obvezu nadležnih tijela da obavijeste javnost u slučajevima kad postoji osnovana sumnja da hrana ili hrana za životinje može predstavljati rizik za zdravlje ljudi ili životinja u skladu s člankom 10. Uredbe (EZ) br. 178/2002 te na pravo pojedinaca na zaštitu osobnih podataka kako je predviđeno u Direktivi 95/46/EZ Europskog parlamenta i Vijeća (10). [Am. 11]

(27) Nadležna tijela trebaju redovito provoditi službeni nadzor u svim sektorima i u vezi sa svim gospodarskim subjektima, aktivnostima, životinjama i robama koje uređuje zakonodavstvo Unije o poljoprivredno-prehrambenom lancu. Nadležna tijela trebaju odrediti učestalost službenog nadzora uzimajući u obzir potrebu za prilagođavanjem nadzora očekivanom riziku i razini sukladnosti u različitim situacijama. Međutim, u nekim slučajevima zakonodavstvo Unije o poljoprivredno-prehrambenom lancu zahtijeva provođenje službenog nadzora bez obzira na razinu rizika ili očekivanu nesukladnost zbog izdavanja službenog certifikata ili atesta koji je preduvjet za stavljanje u prodaju ili kretanje životinja ili robe. U takvim je slučajevima učestalost službenog nadzora zadana potrebama za certificiranjem ili atestiranjem.

(28) Kako bi se očuvala djelotvornost službenog nadzora pri provjeri sukladnosti, prije provođenja nadzora ne bi se smjela izdavati upozorenja, osim kada to zahtijeva priroda aktivnosti službenog nadzora, posebno u slučaju revizije.

(29) Službeni nadzor treba biti temeljit i djelotvoran te osigurati pravilnu primjenu zakonodavstva Unije. Budući da službeni nadzor gospodarskim subjektima može predstavljati teret, nadležna tijela pri organiziranju i provođenju aktivnosti službenog nadzora trebala bi uzeti u obzir njihove interese i navedeni teret ograničiti na ono što je neophodno za provođenje učinkovitog i djelotvornog službenog nadzora.

(29.a) Službeni nadzor trebale bi izvršavati osobe koje nisu ni u kakvom sukobu interesa, posebno one koje izravno ili preko supružnika ne obavljaju gospodarsku aktivnost koja podliježe propisanom službenom nadzoru. [Am. 12]

(30) Nadležna tijela države članice trebaju provoditi službeni nadzor uz istu razinu brige bez obzira jesu li pravila koja se provode primjenjiva na aktivnosti koje se tiču teritorija te države članice ili na aktivnosti koje utječu na sukladnost sa zakonodavstvom Unije o životinjama i robi koja će se premještati ili stavljati na tržište u drugoj državi članici ili izvoziti izvan Unije. U slučaju izvoza od nadležnih tijela u skladu sa zakonodavstvom Unije može se zahtijevati da provjere sukladnost životinja i robe sa zahtjevima propisanima od strane treće države kojoj su te životinje ili roba namijenjeni.

(31) Kako bi se osiguralo da se pravila Unije o poljoprivredno-prehrambenom lancu pravilno primjenjuju, nadležna tijela trebaju biti ovlaštena za provođenje službenog nadzora u svim fazama proizvodnje, obrade i distribucije životinja i robe na koju se ta pravila odnose. Kako bi se osiguralo temeljito i djelotvorno provođenje službenog nadzora, nadležna tijela također trebaju biti ovlaštena za provođenje službenog nadzora u svim fazama proizvodnje i distribucije robe, tvari, materijala ili predmeta koji nisu uređeni pravilima o poljoprivredno-prehrambenom lancu (na primjer, lijekovi za veterinarsku upotrebu) ako je to neophodno da bi se potpuno istražilo moguće kršenje tih pravila te utvrdio uzrok tih kršenja.

(32) Nadležna tijela djeluju u interesu gospodarskih subjekata i javnosti tako da odgovarajućim izvršnim radnjama dosljedno čuvaju i štite visoke standarde zaštite koji su uspostavljeni zakonodavstvom Unije o poljoprivredno-prehrambenom lancu te osiguravaju da je sukladnost tih pravila utvrđena službenim nadzorom u cijelom poljoprivredno-prehrambenom lancu. Nadležna tijela bi stoga trebala odgovarati gospodarskim subjektima i javnosti za učinkovitost i djelotvornost službenog nadzora koji provode. Trebaju osigurati pristup informacijama koje se tiču organizacije i provedbe službenog nadzora i drugih službenih aktivnosti te redovito objavljivati informacije u vezi sa službenim nadzorom i njegovim rezultatima. Nadležna tijela također bi u skladu s određenim uvjetima trebala biti ovlaštena za objavljivanje ili stavljanje na raspolaganje informacija o ocjenama pojedinih gospodarskih subjekata na temelju rezultata službenog nadzora.

(33) Iznimno je važno da nadležna tijela osiguraju i provjere djelotvornost i dosljednost službenog nadzora koji provode. U tu bi svrhu trebali djelovati na temelju pismenih dokumentiranih postupaka i osoblju koje provodi službeni nadzor osigurati detaljne informacije i upute. Također trebaju imati prikladne postupke i mehanizme za neprekidno provjeravanje djelotvornosti i dosljednosti vlastitog djelovanja te poduzeti popravne radnje kada se utvrde nedostaci.

(34) Radi lakšeg utvrđivanja nesukladnosti i usmjeravanja popravnih radnji od strane gospodarskog subjekta, rezultat službenog nadzora u kojem se ustanovi kršenje važećih propisa potrebno je zabilježiti u izvješću. Primjerak tog izvješća trebao bi se poslati i gospodarskom subjektu. Kad je za službeni nadzor potrebna stalna ili redovita prisutnost osoblja nadležnih tijela radi praćenja aktivnosti gospodarskog subjekta, sastavljanje izvješća o svakoj pojedinoj inspekciji ili posjetu gospodarskom subjektu bilo bi nerazmjerno. U takvim slučajevima izvješća bi trebalo pripremati toliko često da su nadležna tijela i gospodarski subjekt redovito informirani o razini sukladnosti i bez odgode obaviješteni o svim utvrđenim nedostacima. Nadalje, u svrhu smanjenja administrativnog opterećenja trebalo bi biti dovoljno da se rezultati službenog nadzora na točkama granične kontrole zabilježe u zajedničkom zdravstvenom ulaznom dokumentu. [Am. 13]

(35) Gospodarski subjekti trebaju potpuno surađivati s nadležnim i delegiranim tijelima kako bi im se osiguralo neometano provođenje službenog nadzora i omogućilo izvršavanje ostalih službenih aktivnosti.

(36) Ovom se Uredbom uspostavlja jedinstveni zakonodavni okvir za organiziranje službenog nadzora radi provjere sukladnosti s pravilima o poljoprivredno-prehrambenom lancu u svim područjima koja ta pravila obuhvaćaju. U nekima od tih područja zakonodavstvo Unije utvrđuje detaljne zahtjeve kojih se treba pridržavati koji zahtijevaju posebne vještine i načine provođenja službenog nadzora. Kako bi se izbjegle različite prakse primjene koje bi mogle prouzročiti neujednačenu zaštitu zdravlja ljudi, životinja i biljaka, dobrobiti životinja te okoliša u vezi s genetski modificiranim organizmima i sredstvima za zaštitu bilja, poremetiti funkcioniranje unutarnjeg tržišta životinja i robe na području primjene ove Uredbe te narušiti tržišno natjecanje, Komisija treba biti u mogućnosti nadopuniti pravila utvrđena ovom Uredbom usvajanjem posebnih pravila službenog nadzora koja će zadovoljavati potrebe nadzora u tim područjima. Spomenuta pravila trebaju utvrditi posebne zahtjeve za provođenje službenog nadzora i minimalnu učestalost takvog nadzora, specifične ili dodatne mjere uređene ovom Uredbom koje nadležna tijela trebaju poduzimati u vezi s nesukladnošću, posebne odgovornosti i zadatke nadležnih tijela uz one koje su uređene Uredbom te posebne kriterije za pokretanje mehanizama administrativne pomoći uređene ovom Uredbom. U nekim slučajevima takva dodatna pravila mogu postati neophodna za osiguravanje detaljnijeg okvira za provođenje službenog nadzora u vezi s hranom i hranom za životinje, kada se pojave nove informacije o rizicima za zdravlje ljudi ili životinja ili za okoliš u vezi s genetski modificiranim organizmima i sredstvima za zaštitu bilja, ukazujući da u nedostatku zajedničkih specifikacija za provođenje službenih nadzora u svim državama članicama nadzor ne bi donio očekivanu razinu zaštite od tih rizika, na način kako je uređeno zakonodavstvom Unije o poljoprivredno-prehrambenom lancu.

(37) Nadležnim tijelima treba omogućiti da neke od svojih zadataka delegiraju na druga tijela. Potrebno je utvrditi odgovarajuće uvjete koji bi jamčili očuvanje nepristranosti, kvalitete i dosljednosti službenog nadzora i drugih službenih aktivnosti. Delegirano tijelo posebno treba biti ovlašteno u skladu s ISO standardom za provođenje inspekcija.

(38) Kako bi se osigurala pouzdanost i dosljednost službenog nadzora i drugih službenih aktivnosti u cijeloj Uniji, metode koje se upotrebljavaju za uzorkovanje i laboratorijske analize, ispitivanje i dijagnosticiranje trebaju zadovoljavati najnovije znanstvene standarde i posebne analitičke, ispitivačke i dijagnostičke potrebe danog laboratorija te ponuditi točne i pouzdane analitičke, ispitivačke i dijagnostičke rezultate. Ako je dostupno više metoda iz različitih izvora, kao što su Međunarodna organizacija za standardizaciju (ISO), Europska i mediteranska organizacija za zaštitu bilja (EPPO), Međunarodna konvencija o zaštiti bilja (IPPC), Svjetska organizacija za zdravlje životinja (OIE), Europska unija i nacionalni referentni laboratoriji ili nacionalna pravila, potrebno je uspostaviti jasna pravila za odabir metode koja će se upotrebljavati.

(39) Gospodarski subjekti na čijim se životinjama ili robi provodi uzorkovanje, analiziranje, testiranje ili dijagnosticiranje u kontekstu službenog nadzora trebaju imati pravo zatražiti drugo stručno mišljenje, što treba uključivati uzimanje drugog uzorka u svrhu druge analize, ispitivanja ili dijagnoze, ako takvo drugo uzorkovanje nije tehnički neizvedivo ili nerelevantno. To bi posebno bio slučaj kada je prevalencija opasnosti u životinji ili robi posebno niska ili je njena distribucija posebno rijetka ili neredovita. Iz tog razloga IPPC odbija upotrebu drugih uzoraka za ocjenjivanje prisutnosti karantenskih organizama u biljkama ili biljnim sredstvima.

(40) U svrhu provođenja službenog nadzora trgovine koja se odvija na internetu ili preko drugih sredstava trgovine na daljinu, nadležnim tijelima treba omogućiti pribavljanje uzoraka putem anonimnih narudžbi (poznato i kao tajno kupovanje) koje je potom moguće analizirati, ispitati ili podvrgnuti provjeri sukladnosti. Nadležna tijela trebaju poduzeti sve korake kako bi zaštitila prava gospodarskih subjekata na drugo stručno mišljenje.

(41) Laboratoriji koje su nadležna tijela odredila za provođenje analiza, ispitivanja i dijagnosticiranja uzoraka uzetih u okviru službenog nadzora i drugih službenih aktivnosti trebaju posjedovati stručnost, opremu, infrastrukturu i osoblje za izvršavanje takvih zadataka prema najvišim standardima. Kako bi se osigurali točni i pouzdani rezultati, ti laboratoriji trebaju biti ovlašteni za upotrebu ovih metoda u skladu s normom EN ISO/IEC 17025 o „Općim zahtjevima za osposobljenost ispitnih i umjernih laboratorija”. Akreditaciju dodjeljuje nacionalno akreditacijsko tijelo koje djeluje u skladu s Uredbom (EZ) br. 765/2008 Europskog parlamenta i Vijeća (11).

(42) Akreditacija je najbolji instrument osiguranja vrhunskog djelovanja službenih laboratorija, ali je i složen i skup postupak koji bi nerazmjerno opteretio laboratorij u slučajevima kada je metoda laboratorijske analize, ispitivanja ili dijagnosticiranja posebno jednostavna i ne zahtijeva posebne postupke ili opremu, kao kod otkrivanja trihinele inspekcijom, te u slučajevima kada se izvršene analize ili ispitivanja tiču isključivo kvalitete biljnog reproduktivnog materijala i, u određenim uvjetima, u slučajevima kada laboratorij samo izvršava analize, ispitivanja ili dijagnoze u okviru drugih službenih aktivnosti, a ne u okviru službenog nadzora.

(43) Kako bi se osigurala fleksibilnost i proporcionalnost u pristupu, posebno za laboratorije za zdravlje životinja ili biljaka, treba predvidjeti usvajanje odstupanja da bi se određenim laboratorijima dopustilo da ne budu akreditirani za sve metode koje upotrebljavaju. Osim toga, akreditiranje laboratorija za sve metode koje kao službeni laboratorij treba upotrijebiti u nekim slučajevima možda neće biti odmah dostupno kada se trebaju upotrijebiti nove ili nedavno izmijenjene metode te u slučajevima novih rizika ili u hitnim situacijama. Stoga bi i određenim uvjetima službenim laboratorijima trebalo dozvoliti da izvršavaju analize, ispitivanja i dijagnoze za nadležna tijela prije nego što steknu relevantnu akreditaciju.

(44) Službeni nadzor koji se provodi na životinjama i robi koja ulazi u Uniju iz trećih zemalja od ključne je važnosti za osiguravanje sukladnosti sa zakonodavstvom primjenjivim unutar Unije i posebno s pravilima za zaštitu zdravlja ljudi, životinja i biljaka te okoliša u vezi s genetski modificiranim organizmima i sredstvima za zaštitu bilja u cijeloj Uniji. Taj službeni nadzor treba po potrebi provoditi prije ili nakon puštanja životinja ili robe u slobodni promet u Uniji. Učestalost službenog nadzora treba odgovarati rizicima za zdravlje, dobrobit životinja i okoliš koji životinje i roba koji ulaze u Uniju mogu predstavljati, uzimajući u obzir povijest sukladnosti sa zahtjevima usvojenima u pravilima Unije o poljoprivredno-prehrambenom lancu, već provedeni nadzor tih životinja i robe u predmetnim trećim zemljama i jamstva treće zemlje da životinje i roba izvezeni u Uniju zadovoljavaju zahtjeve uređene zakonodavstvom Unije.

(45) S obzirom na rizike koje predstavljaju određene životinje ili roba za zdravlje ljudi, životinja ili biljaka, dobrobit životinja ili okoliš, nad njima je potrebno provesti posebni službeni nadzor po ulasku u Uniju. Prema trenutnim pravilima Unije potrebno je provesti službeni nadzor na granicama Unije kako bi se provjerilo jesu li zadovoljeni standardi u vezi sa zdravljem ljudi i životinja te dobrobiti životinja koji su primjenjivi na životinje, proizvode životinjskog podrijetla, zametne proizvode i nusproizvode životinjskog podrijetla te jesu li biljke i proizvodi biljnog podrijetla sukladni s fitosanitarnim zahtjevima. Povećani nadzor po ulasku u Uniju provodi se i na određenoj robi kada to novi ili poznati rizici zahtijevaju. Ova bi uredba trebala obuhvatiti specifičnosti takvog nadzora koje trenutno uređuju odredbe Direktive Vijeća 97/78/EZ (12), Direktive Vijeća 91/496/EEZ (13), Direktive Vijeća 2000/29/EZ (14) i Uredbe Komisije (EZ) br. 669/2009 (15).

(46) Kako bi se povećala učinkovitost sustava službenog nadzora Unije, osiguralo optimalno dodjeljivanje resursa službenog nadzora dodijeljenih graničnoj kontroli te olakšala primjena zakonodavstva Unije o prehrambenom lancu, potrebno je uspostaviti zajednički integrirani sustav službenog nadzora na točkama granične kontrole koji će zamijeniti trenutne fragmentirane okvire nadzora, da bi se obradile sve pošiljke koje se s obzirom na potencijalni rizik moraju nadzirati pri ulasku u Uniju.

(47) Službeni nadzor koji se provodi na točkama granične kontrole treba uključivati provjere dokumenata i identiteta svih pošiljaka te fizičke provjere, pri čemu učestalost ovisi o riziku koji predstavlja svaka pošiljka životinja ili robe.

(48) Učestalost fizičkih provjera treba odrediti i izmijeniti na temelju rizika za zdravlje ljudi, životinja ili biljaka, dobrobit životinja ili okoliš u vezi s genetski modificiranih organizmima i sredstvima za zaštitu bilja. Ovaj bi pristup nadležnim tijelima trebao omogućiti da resurse za nadzor dodijele tamo gdje je rizik najveći. Učestalost provjera identiteta također treba biti smanjena ili ograničena na provjeru službenog žiga pošiljke kada je to opravdano smanjenim rizikom pošiljaka koje ulaze u Uniju. Pri provjeri identiteta i fizičkoj provjeri treba primijeniti pristup temeljen na riziku, uz potpunu upotrebu dostupnih skupova podataka i informacija te računalnih sustava za prikupljanje i upravljanje podacima.

(49) U određenim slučajevima službeni nadzor koji obično provode nadležna tijela na točkama granične kontrole mogu provoditi i druga tijela na drugim kontrolnim točkama, pod uvjetom da se jamče visoke razine zaštite zdravlja ljudi, životinja i biljaka, dobrobiti životinja i zaštite okoliša u vezi s genetski modificiranim organizmima i sredstvima za zaštitu bilja.

(50) U svrhu organiziranja učinkovitog sustava službenog nadzora, pošiljke koja dolaze iz trećih zemalja koje zahtijevaju nadzor pri ulasku u Uniju trebaju imati zajednički zdravstveni ulazni dokument (CHED) koji se upotrebljava za prethodno obavješćivanje o dolasku pošiljaka na točku granične kontrole i za evidentiranje rezultata službenog nadzora i odluka koje nadležna tijela poduzimaju u vezi s pošiljkom na koje se dokument odnosi. Gospodarski subjekt isti dokument treba upotrijebiti za dobivanje odobrenja carinskih tijela nakon provođenja svih službenih nadzora.

(51) Službeni nadzor životinja i robe koja ulazi u Uniju iz trećih zemalja treba provoditi na točkama granične kontrole koje države članice određuju u skladu sa skupom minimalnih zahtjeva. Određivanje tih subjekata treba povući ili privremeno povući kada više nisu u skladu s tim zahtjevima ili kada njihove aktivnosti mogu predstavljati rizik za zdravlje ljudi, životinja ili biljaka, dobrobit životinja ili okoliš u vezi s genetski modificiranih organizmima i sredstvima za zaštitu bilja.

(52) Kako bi se zajamčila jednaka primjena službenog nadzora pošiljaka koje dolaze iz trećih zemalja, potrebno je uspostaviti zajednička pravila kojima će se uređivati radnje koje nadležna tijela i gospodarski subjekti trebaju poduzimati u slučaju da sumnjaju u nesukladnost te u vezi s nesukladnim pošiljkama i pošiljkama koje mogu predstavljati rizik za zdravlje ljudi, životinja i biljaka, dobrobit životinja ili okoliš u vezi s genetski modificiranim organizmima i sredstvima za zaštitu bilja.

(53) Kako bi se izbjegle nedosljednosti i nepotrebno ponavljanje službenog nadzora, omogućilo pravovremeno identificiranje pošiljaka koje se podvrgavaju službenom nadzoru na točkama granične kontrole te zajamčilo da se nadzor učinkovito provodi, potrebno je osigurati suradnju i razmjenu informacija među nadležnim tijelima i drugim relevantnim tijelima koja obrađuju pošiljke koje dolaze iz trećih zemalja.

(54) Od država članica trebalo bi zahtijevati da osiguraju stalnu dostupnost odgovarajućih financijskih sredstava za potrebno osoblje i opremu nadležnih tijela koja provode službeni nadzor i druge službene aktivnosti. Iako su gospodarski subjekti prvenstveno dužni osigurati da svoje aktivnosti izvršavaju u skladu s pravilima Unije o poljoprivredno-prehrambenom lancu, sustav vlastite kontrole koji uspostave u tu svrhu potrebno je nadopuniti namjenskim sustavom službenog nadzora kojim svaka država članica osigurava djelotvorni nadzor tržišta u cijelom poljoprivredno-prehrambenom lancu. Takav je sustav po prirodi složen i za njega su potrebna velika sredstva te bi za njega trebalo osigurati stabilan priljev sredstava za službeni nadzor na razini koja će u danom trenutku odgovarati potrebama provedbe. Kako bi se smanjila ovisnost sustava službenog nadzora o javnim financijama, nadležna tijela trebala bi moći prikupljati naknade ili pristojbe za troškove za pokrivanje troškova koji nastaju pri provođenju službenog nadzora nad određenim gospodarskim subjektima i za određene aktivnosti za koje je prema zakonodavstvu Unije o poljoprivredno-prehrambenom lancu potrebna registracija ili odobrenje u skladu s pravilima Unije o higijeni hrane i hrane za životinje ili pravilima kojima se uređuje zdravlje bilja. Naknade ili pristojbe za troškove također bi se trebale prikupljati od gospodarskih subjekata kako bi se nadoknadili troškovi službenog nadzora koji se obavlja radi izdavanja službenog certifikata ili atesta te troškovi službenog nadzora koji provode nadležna tijela na točkama granične kontrole. [Am. 14]

(55) Naknade trebaju pokriti troškove nadležnih tijela u provođenju službenog nadzora, ali ne smiju biti veće od njih. Takve je troškove potrebno izračunati na temelju svakog pojedinog službenog nadzora ili na temelju svih službenih nadzora koji se provode u određenom vremenskom razdoblju. Ako se naknade primjenjuju na temelju stvarnih troškova pojedinog službenog nadzora, gospodarski subjekti s dobrim rezultatima sukladnosti trebali bi ukupno imati manja davanja u odnosu na nesukladne subjekte jer bi trebali imati manji broj službenih nadzora. U svrhu promicanja sukladnosti sa zakonodavstvom Unije među svim gospodarskim subjektima, bez obzira na metodu (na temelju stvarnih troškova ili paušalno) koju svaka država članica odabere za izračun naknada, kada se izračunavaju na temelju ukupnih troškova nadležnih tijela kroz određeno vremensko razdoblje te se naplaćuju svim gospodarskim subjektima bez obzira jesu li podvrgnuti službenom nadzoru tijekom referentnog razdoblja, te je naknade potrebno izračunati tako da se nagrade subjekti s trajno dobrim rezultatima sukladnosti sa zakonodavstvom Unije o prehrambenom lancu.

(56) Izravni ili neizravni povrat naknada koje nadležna tijela prikupe trebao bi biti zabranjen jer bi gospodarske subjekte koji ne dobiju povrat stavilo u nepovoljan položaj te potencijalno narušilo tržišno natjecanje. Međutim, kako bi se pružila potpora mikro poduzećima, njih bi trebalo izuzeti iz plaćanja naknada koje se prikupljaju u skladu s ovom Uredbom.

(57) Financiranje službenog nadzora naknadama koje se prikupljaju od gospodarskih subjekata treba biti potpuno transparentno, kako bi građani i tvrtke mogli razumjeti metodu i podatke koji se upotrebljavaju za određivanje naknada te biti obaviješteni o upotrebi prihoda od naknada.

(58) Pravila Unije o poljoprivredno-prehrambenom lancu uspostavljaju slučajeve kada stavljanje na tržište ili kretanje određenih životinja ili robe treba biti popraćeno službenim certifikatom koji potpisuje dužnosnik za potvrđivanje. Primjereno je uspostaviti zajednički skup pravila koja uređuju obveze nadležnih tijela i dužnosnika za potvrđivanje u vezi s izdavanjem službenih certifikata te značajke koje službeni certifikati trebaju imati kako bi osigurali pouzdanost.

(59) U drugim slučajevima pravila iz područja primjene ove Uredbe određuju da gospodarski subjekti pod nadzorom službenih nadzornika nadležnih tijela ili sama nadležna tijela trebaju izdati službenu etiketu, službeni znak ili drugi službeni atest za stavljanje na tržište ili kretanje određenih životinja ili robe. Prikladno je utvrditi minimalni skup pravila koji će osigurati da se izdavanje službenih atesta izvršava u skladu s odgovarajućim jamstvima pouzdanosti.

(60) Službeni nadzor i druge službene aktivnosti trebaju se temeljiti na analitičkim, ispitivačkim i dijagnostičkim metodama koje zadovoljavaju najviše znanstvene standarde i nude točne, pouzdane i usporedive rezultate u cijeloj Uniji. Stoga je potrebno neprekidno poboljšavati metode koje upotrebljavaju službeni laboratoriji, kao i kvalitetu i ujednačenost analitičkih, ispitivačkih i dijagnostičkih podataka koji tim metodama nastaju. U tu svrhu Komisiji treba omogućiti da odredi referentne laboratorije Europske unije i osloni se na njihovu stručnu pomoć u svim područjima prehrambenog lanca gdje postoji potreba za preciznim i pouzdanim analitičkim, ispitivačkim i dijagnostičkim rezultatima. Referentni laboratoriji Europske unije posebno trebaju osigurati da nacionalni referentni laboratoriji i službeni laboratoriji dobiju najnovije informacije o dostupnim metodama te organizirati ili aktivno sudjelovati u međulaboratorijskim usporedbenim ispitivanjima te ponuditi programe osposobljavanja za nacionalne referentne laboratorije ili službene laboratorije.

(60.a) Uredbom (EZ) br. 1829/2003 (16) i (EZ) br. 1831/2003 (17) Europskog parlamenta i Vijeća dodjeljuju se referentnom laboratoriju Europske unije za genetički modificiranu hranu i hranu za životinje odnosno referentnom laboratoriju Europske unije za dodatke hrani za životinje posebni zadaci u okviru postupka za odobrenje genetički modificirane hrane ili hrane za životinje, ili dodataka hrani za životinje koji se posebno odnose na provjeru, ocjenjivanje i validaciju metode otkrivanja ili analize koju predlaže podnositelj zahtjeva. Iskustvo pokazuje da je poznavanje i stručno znanje pri provjeri, ocjenjivanju i validaciji metoda u kontekstu postupaka za odobrenje ključno kako bi se osigurao visokokvalitetan i napredan doprinos učinkovitosti službenog nadzora. Laboratoriji određeni u skladu s Uredbom (EZ) br. 1829/2003 i Uredbom (EZ) br. 1831/2003 trebali bi stoga djelovati kao referentni laboratoriji Europske unije za potrebe ove Uredbe. [Am. 16]

(61) Za provođenje službenog nadzora i drugih službenih aktivnosti na području dobrobiti životinja nadležna tijela trebala bi imati pristup ažuriranim, pouzdanim i dosljednim tehničkim podacima, rezultatima istraživanja, novim tehnikama i stručnom znanju koji su potrebni za ispravnu primjenu važećeg zakonodavstva Unije u tim područjima. U tu svrhu Komisiji bi trebalo omogućiti da odredi referentne centre Europske unije za dobrobit životinja i osloni se na njihovu stručnu pomoć. [Am. 17]

(62) Kako bi se ostvarili ciljevi ove Uredbe i doprinijelo neometanom funkcioniranju unutarnjeg tržišta čime se osigurava povjerenje potrošača u to tržište, trebalo bi učinkovito i dosljedno progoniti nepoštovanje zakonodavstva Unije o prehrambenom lancu, za koje su potrebne izvršne mjere u više od jedne države članice. Sustav brzog uzbunjivanja za hranu i hranu za životinje (RASFF) uspostavljen člankom 50. Uredbe (EZ) br. 178/2002 nadležnim tijelima već omogućuje brzu razmjenu i širenje informacija o ozbiljnim izravnim ili neizravnim rizicima za zdravlje ljudi u vezi s hranom ili hranom za životinje ili ozbiljnim rizicima za zdravlje ljudi ili životinja ili za okoliš u vezi s hranom za životinje, ili u slučaju prijevare s hranom, kako bi se omogućilo brzo poduzimanje mjera za suzbijanje tih rizika. Međutim, iako taj instrument omogućuje pravodobno djelovanje u svim državama članicama u vezi sa suzbijanjem određenih ozbiljnih rizika u cijelom prehrambenom lancu, ne može omogućiti djelotvornu prekograničnu pomoć i suradnju među nadležnim tijelima kako bi se osiguralo da se nepoštovanje zakonodavstva Unije o poljoprivredno prehrambenom lancu s prekograničnom dimenzijom djelotvorno progoni ne samo u državi članici gdje je kršenje prvo utvrđeno, već i u državi članici iz koje potječe. Administrativna pomoć i suradnja trebala bi posebno omogućiti nadležnim tijelima da razmjenjuju informacije, otkrivaju, istražuju i poduzimaju učinkovite i proporcionalne radnje za progon prekograničnih kršenja pravila o poljoprivredno-prehrambenom lancu. [Am. 18]

(63) Potrebno je na odgovarajući način pratiti zahtjeve za administrativnom pomoći i sve obavijesti. Kako bi se olakšala administrativna pomoć i suradnja, od država članica trebalo bi zahtijevati da odrede jedno ili više tijela za vezu koja će pomagati i koordinirati komunikaciju između nadležnih tijela u različitim državama članicama. Kako bi se usmjerila i pojednostavnila suradnju među državama članicama, Komisija bi trebala donijeti provedbene akte koji uspostavljaju specifikacije tehničkih alata koji će se upotrebljavati, postupaka za komunikaciju među tijelima za vezu i standardni format za zahtjeve za pomoć, obavijesti i odgovore.

(64) Od svake države članice trebalo bi zahtijevati da uspostavi i redovito ažurira višegodišnji nacionalni plan nadzora (MANCP) koji će obuhvaćati sva područja zakonodavstva Unije o poljoprivredno-prehrambenom lancu i sadržavati informacije o strukturi i organizaciji njenih sustava službenog nadzora. Takvi planovi predstavljaju instrument kojim svaka država članica treba osigurati da se službeni nadzor provodi učinkovito i na temelju rizika na cijelom teritoriju države i kroz cijeli poljoprivredno-prehrambeni lanac te u skladu s ovom Uredbom.

(65) Kako bi se zajamčila dosljednost i potpunost višegodišnjih nacionalnih planova nadzora države članice trebaju odrediti jedno tijelo odgovorno za njihovu koordiniranu pripremu i primjenu. Radi promicanja dosljednog, jedinstvenog i integriranog pristupa službenom nadzoru, Komisiji treba dati ovlast da donese pravila u vezi s višegodišnjim nacionalni planovima nadzora koja bi trebala odrediti prioritete službenog nadzora, djelotvorne postupke nadzora, kriterije za kategoriziranje rizika i pokazatelje uspješnosti za ocjenjivanje planova.

(66) Od država članica trebalo bi se zahtijevati podnošenje godišnjih izvješća Komisiji s podacima o aktivnostima nadzora i provedbi višegodišnjih nacionalnih planova nadzora. Kako bi se olakšalo prikupljanje i prijenos usporedivih podataka, daljnju upotrebu tih podataka u statistikama na razini cijele Unije i priprema izvješća Komisije o radu službenog nadzora u cijeloj Uniji, Komisiji bi trebalo omogućiti da donese provedbene akte u vezi s uspostavljanjem standardnih predložaka obrazaca za godišnja izvješća.

(67) Stručnjacima Komisije trebalo bi omogućiti provođenje nadzora u državama članicama radi provjere primjene zakonodavstva Unije i funkcioniranja nacionalnih sustava nadzora te nadležnih tijela. Nadzor od strane Komisije također bi trebao služiti za istragu i prikupljanje podataka o praksama primjene ili problemima, hitnim slučajevima i novom razvoju događaja u državama članicama.

(68) Životinje i roba iz trećih zemalja trebali bi ispunjavati iste zahtjeve koji se odnose na životinje i robu u Uniji ili zahtjeve prepoznate kao najmanje jednakovrijedne u vezi s ciljevima pravila Unije o poljoprivredno-prehrambenom lancu. Ovo je načelo utvrđeno u članku 11. Uredbe (EZ) br. 178/2002 prema kojemu hrana i hrana za životinje uvezena u Uniju mora zadovoljavati relevantne zahtjeve propisa Unije o hrani ili zahtjeve koji se smatraju barem jednakovrijednima. Posebni zahtjevi za primjenu tog načela uređeni su pravilima Unije o zaštitnim mjerama protiv organizama štetnih za bilje, kojima se zabranjuje uvođenje u Uniju određenih štetnih organizama koji nisu prisutni (ili su prisutni u ograničenom opsegu) u Uniji, pravilima Unije kojima se utvrđuju zahtjevi za zdravlje životinja, koji dopuštaju ulazak životinja i određenih proizvoda životinjskog podrijetla u Uniju samo iz trećih zemalja koje se nalaze na popisu određenom u tu svrhu te pravilima Unije o organizaciji službenog nadzora proizvoda životinjskog podrijetla koji su namijenjeni prehrani ljudi, koja također uređuju uspostavljanje popisa trećih zemalja iz kojih takvi proizvodi mogu ući u Uniju. U vezi s biljnim reproduktivnim materijalom uspostavljen je sustav istovjetnosti prema kojem su treće zemlje iz kojih se biljni reproduktivni materijal smije uvoziti ovlaštene i popisane.

(69) Kako bi se osiguralo da životinje i roba koja ulazi u Uniju iz trećih zemalja zadovoljava sve zahtjeve utvrđene zakonodavstvom Unije o poljoprivredno-prehrambenom lancu ili zahtjeve koji se smatraju istovjetnima, uz zahtjeve uspostavljene pravilima Unije o zaštitnim mjerama protiv organizama štetnih za bilje, pravilima Unije koja utvrđuju zahtjeve za zdravlje životinja te pravilima Unije koja utvrđuju posebna higijenska pravila za hranu životinjskog podrijetla da bi se osiguralo da su zadovoljeni zahtjevi uređeni zakonodavstvom Unije o poljoprivredno-prehrambenom lancu u vezi s fitosanitarnim i veterinarskim pitanjima, Komisiji bi se trebalo omogućiti da uspostavi uvjete za ulazak životinja i robe u Uniju u mjeri koja je neophodna da bi se osiguralo da te životinje i roba zadovoljavaju sve relevantne zahtjeve zakonodavstva Unije o poljoprivredno-prehrambenom lancu ili istovrsne zahtjeve. Takvi se uvjeti trebaju primjenjivati na životinje, robu ili kategorije životinja ili robe iz svih trećih zemalja ili iz određenih trećih zemalja i njihovih regija.

(70) U posebnim slučajevima kada postoje dokazi da određene životinje ili roba koja dolazi iz trećih zemalja, skupine trećih zemalja ili njihovih regija predstavlja rizik za zdravlje ljudi, životinja ili biljaka ili za okoliš u vezi s genetski modificiranim organizmima i sredstvima za zaštitu bilja ili postoje dokazi da postoji raširena ozbiljna nesukladnost sa zakonodavstvom Unije o poljoprivredno-prehrambenom lancu, Komisiji treba omogućiti da donese mjere za suzbijanje takvih rizika.

(71) Djelotvornost i učinkovitost službenog nadzora i drugih službenih aktivnosti, a u konačnici i sigurnost i zdravlje ljudi, životinja i biljaka te zaštita okoliša, također ovisi o dostupnosti osposobljenog osoblja nadzornim tijelima s odgovarajućim poznavanjem svih pitanja relevantnih za pravilnu primjenu zakonodavstva Unije. Komisija treba osigurati odgovarajuće, namjensko osposobljavanje radi promicanja jedinstvenog pristupa službenom nadzoru i drugim službenim aktivnostima koje provode nadležna tijela. Radi promicanja poznavanja zakonodavstva Unije o poljoprivredno-prehrambenom lancu i zahtjeva u trećim zemljama takvo osposobljavanje treba usmjeriti i prema nadležnim tijelima u trećim zemljama.

(72) Radi promicanja razmjene iskustva i najboljih praksi među nadležnim tijelima, Komisiji također treba omogućiti da u suradnji s državama članicama organizira programe za razmjenu osoblja koje obavlja službeni nadzor ili druge službene aktivnosti.

(73) Radi djelotvornog provođenja službenog nadzora i drugih službenih aktivnosti važno je da se nadležnim tijelima u državama članicama, Komisiji i po potrebi gospodarskim subjektima omogući brza i učinkovita razmjena podataka i informacija u vezi sa službenim nadzorom ili njegovim rezultatima. U skladu sa zakonodavstvom Unije uspostavljeno je nekoliko informacijskih sustava kojima upravlja Komisija kako bi se omogućilo rukovanje i upravljanje tim podacima i informacijama putem računalnih i internetskih alata na razini Unije. Sustav namijenjen evidentiranju i praćenju rezultata službenog nadzora (sustav TRACES, Trade Control and Expert System), uspostavljen je Odlukom Komisije 2003/24/EZ (18) i trenutno se upotrebljava za upravljanje podacima i informacijama o životinjama i proizvodima životinjskog podrijetla te službenom nadzoru nad njima. Taj sustav trebalo bi nadograditi i prilagoditi kako bi se omogućilo njegovo korištenje za svu robu za koju se zakonodavstvom Unije o poljoprivredno-prehrambenom lancu utvrđuju posebni zahtjevi ili modaliteti službenog nadzora. Postoje također namjenski računalni sustavi za brzu razmjenu informacija među državama članicama i s Komisijom o rizicima koji mogu nastati u prehrambenom lancu ili rizicima za zdravlje životinja i bilja. Člankom 50. Uredbe (EZ) br. 178/2002 uspostavljen je sustav brzog uzbunjivanja za hranu i hranu za životinje, Uredbom (EU) …/… (*2) sustav za obavješćivanje i izvješćivanje o mjerama za bolesti s popisa i o prijevari s hranom , a člankom 97. Uredbe (EU) … /… (*3) sustav za obavješćivanje i izvješćivanje o prisutnosti štetnih organizama i obavješćivanje o nesukladnostima. Svi takvi sustavi trebali bi djelovati skladno i dosljedno kako bi se iskoristile sinergije između različitih sustava, izbjeglo udvostručavanje, pojednostavnio njihovo djelovanje i povećala učinkovitost. [Am. 19]

(74) Radi podupiranja učinkovitijeg upravljanja službenim nadzorom, Komisija treba uspostaviti računalni informacijski sustav uz integriranje i nadogradnju, po potrebi, svih relevantnih postojećih informacijskih sustava, kako bi omogućila upotrebu naprednih komunikacijskih i certifikacijskih alata te najučinkovitiju upotrebu podataka i informacija koje se odnose na službeni nadzor. Da bi se izbjeglo nepotrebno ponavljanje zahtjeva za informacijama pri oblikovanju takvog računalnog sustava treba uzeti u obzir potrebu da se osigura, kada je to primjereno, kompatibilnost takvog računalnog sustava s drugim informacijskim sustavima javnih tijela preko kojih se relevantni podaci razmjenjuju ili čine dostupnima. Osim toga, treba propisati mogućnost upotrebe elektroničkog potpisa u smislu Direktive 1999/93/EZ Europskog parlamenta i Vijeća (19), u skladu s Digitalnim programom za Europu.

(74.a) Kako bi se smanjilo administrativno opterećenje i troškovi nadzora te kako bi se Uniji i njenim državama članicama omogućila učinkovita elektronička komunikacija u trgovinskim odnosima s trećim zemljama, potrebno je da pri razmjeni elektroničkih certifikata ili drugih elektroničkih podataka, Komisija i nadležna tijela država članica upotrebljavaju međunarodno standardiziran jezik, strukturu poruka i protokole razmjene koji se temelje na smjernicama za elektroničku certifikaciju u standardiziranom jeziku za označavanje (eXtensible Markup Language, format XML) koji je razvio konzorcij za Mrežu (World Wide Web, WC3) i sigurne mehanizme za razmjenu između nadležnih tijela kako to predviđa Centar UN-a za unapređivanje trgovine i elektroničkog poslovanja (UN/CEFACT). [Am. 20]

(75) Nadležna tijela trebaju istražiti slučajeve sumnji u nesukladnost sa zakonodavstvom Unije o poljoprivredno-prehrambenom lancu i po utvrđivanju nesukladnosti odrediti njeno podrijetlo i opseg, kao i odgovornosti gospodarskog subjekta. Također trebaju poduzeti odgovarajuće mjere kako bi se osiguralo da gospodarski subjekti isprave nepravilnosti te kako bi se spriječila daljnja nesukladnost.

(76) Provjera sukladnosti sa zakonodavstvom o poljoprivredno-prehrambenom lancu kroz službeni nadzor od ključne je važnosti kako bi se osiguralo da se ciljevi tog zakonodavstva djelotvorno ostvaruju u cijeloj Uniji. Nedostaci u sustavima nadzora države članice mogu znatno omesti ostvarivanje tih ciljeva i dovesti do pojave rizika za zdravlje ljudi, životinja i biljaka, dobrobit životinja te okoliš u vezi s genetski modificiranim organizmima i sredstvima za zaštitu bilja, bez obzira na sudjelovanje ili odgovornost gospodarskih ili drugih subjekata, ili dovesti do ozbiljne raširene nesukladnosti s pravilima prehrambenog lanca. Komisiji stoga treba omogućiti da reagira na ozbiljne pogreške u sustavu nadzora države članice donošenjem mjera usmjerenih na zaustavljanje širenja ili otklanjanje tih rizika iz poljoprivredno-prehrambenog lanca do potrebnih radnji koje treba poduzeti dotična država članica kako bi ispravila nedostatak u sustavu nadzora.

(77) Povrede pravila trebale bi podlijegati djelotvornim, odvraćajućim i razmjernim sankcijama na nacionalnoj razini u cijeloj Uniji. Da bi novčane kazne važeće za međunarodne povrede bile dovoljno odvraćajuće, trebale bi biti toliko visoke da bi vjerojatno nadoknadile barem dvostruko veće od ekonomske koristi koju bi prekršitelj prekršajem ostvario. Od država članica također bi trebalo zahtijevati da primjenjuju odgovarajuće kaznene i/ili administrativne sankcije, ili oboje, kad gospodarski subjekti ne surađuju tijekom službenog nadzora. [Am. 21]

(77.a) Trebalo bi uzeti u obzir posebne potrebe zemalja u razvoju, posebno najmanje razvijenih zemalja, kojima bi trebalo pružiti podršku pri organizaciji službenog nadzora kako bi mogle ispuniti uvjete za uvoz životinja i robe u Uniji. [Am. 22]

(78) Ova Uredba obuhvaća područja koja su već obuhvaćena određenim aktima koji su već na snazi. Kako bi se izbjeglo nepotrebno ponavljanje i uspostavio dosljedan zakonodavni okvir, sljedeći akti trebaju biti stavljeni izvan snage i zamijenjeni ovom Uredbom: Direktiva Vijeća 89/608/EEZ (20); Direktiva Vijeća 89/662/EEZ (21); Direktiva Vijeća 90/425/EEC (22); Direktiva Vijeća 91/496/EEZ; Odluka Vijeća 92/438/EEZ (23); Direktiva Vijeća 96/23/EZ; Direktiva Vijeća 96/93/EZ (24); Direktiva Vijeća 97/78/EZ i Uredba (EZ) br. 882/2004. i Uredba (EZ) br. 854/2004 Europskog parlamenta i Vijeća od 29. travnja 2004. godine o utvrđivanju posebnih pravila za organizaciju službenog nadzora proizvoda životinjskog podrijetla namijenjenih za prehranu ljudi (25) . [Am. 23]

(79) Kako bi se osigurala dosljednost izmjene je potrebno primijeniti na sljedeće akte: Uredbu (EZ) br. 999/2001 Europskog parlamenta i Vijeća (26); Uredbu Vijeća (EZ) br. 1/2005 (27); Uredbu (EZ) br. 396/2005 Europskog parlamenta i Vijeća (28); Uredbu Vijeća (EZ) br. 834/2007 (29); Uredbe (EZ) br. 1069/2009; Uredbu Vijeća (EZ) br. 1099/2009 (30); Uredbu (EZ) br. 1107/2009 Europskog parlamenta i Vijeća (31); Uredbu (EU) br. 1151/2012 Europskog parlamenta i Vijeća (32); Direktivu Vijeća 98/58/EZ (33); Direktivu 1999/74/EZ (34); Uredbu (EZ) br. 1829/2003; Uredbu (EZ) br. 1831/2003; Direktivu Vijeća 2007/43/EZ (35); Direktivu Vijeća 2008/119/EZ (36); Direktivu Vijeća 2008/120/EZ (37); Direktivu 2009/128/EZ Europskog parlamenta i Vijeća (38). [Am. 24]

(80) Uredba (EU) br. [.…]/… (*4) 2013 donosi okvir za financiranje radnji i mjera od strane Unije u cijelom poljoprivredno-prehrambenom lancu u područjima u višegodišnjem financijskom okviru za razdoblje od 2014. do 2020. godine. Cilj nekih od tih akata i mjera je poboljšati provođenje službenog nadzora i drugih službenih aktivnosti u Uniji. Uredbu (EU) br. [.…]/… (*5) 2013 potrebno je izmijeniti kako bi se u obzir uzele promjene koje ova Uredba donosi u Uredbi (EZ) br. 882/2004.

(81) Kako bi se izmijenile upute na europske norme i kako bi Prilozi II i III ove Uredbe u obzir uzeli zakonodavne, tehničke i znanstvene trendove te kako bi se ova Uredba dopunila posebnim pravilima o službenom nadzoru i drugim službenim aktivnostima u područjima koja obuhvaća, uključujući, između ostaloga, pravila o kvalifikacijama i osposobljavanju osoblja, dodatnim odgovornostima i zadacima nadležnih tijela, slučajevima kada nije potrebno akreditiranje laboratorija, određenim izuzećima od obaveze službenog nadzora na granicama, kriterijima za određivanje učestalosti provjera identiteta i fizičkih provjera, uspostavljanju uvjeta koje određene životinje i roba koja ulazi u Uniju iz trećih zemalja moraju zadovoljavati, dodatnim zahtjevima i zadacima referentnih laboratorija i centara Europske Unije, dodatnim zahtjevima za nacionalne referentne laboratorije, kriterijima za kategoriziranje rizika i pokazatelje uspješnosti višegodišnjih nacionalnih planova nadzora te planove hitnih mjera za hranu i hranu za životinje usvojene na temelju članka 55. stavka 1. Uredbe (EZ) br. 178/2002, Komisiji bi trebalo dodijeliti ovlast za donošenje akata u skladu s člankom 290. Ugovora o funkcioniranju Europske unije. Od osobite je važnosti da Komisija u svom pripremnom radu provede odgovarajuća savjetovanja uključujući savjetovanja na razini stručnjaka. Kod pripreme i izrade delegiranih akata Komisija bi trebala osigurati istodobno, pravodobno i prikladno dostavljanje relevantnih dokumenata Europskom parlamentu i Vijeću.

(82) Komisiji treba dodijeliti provedbene ovlasti kako bi se osigurali jednaki uvjeti za primjenu ove Uredbe u vezi s imenovanjem referentnih laboratorija i centara Europske unije za biljni reproduktivni materijal i dobrobit životinja donošenje programa nadzora koji Komisija provodi u državama članicama te provođenje pojačanog službenog nadzora u slučaju kršenja pravila poljoprivredno-prehrambenog lanca koji zahtijeva koordiniranu pomoć i naknadno praćenje od strane Komisije.

(83) Kako bi se osigurali jednaki uvjeti za primjenu ove Uredbe, uključujući, između ostalog, pravila i modalitete u vezi revizije, formata certifikata i drugih dokumenata, uspostavljanja računalnih sustava upravljanja informacijama, suradnje između gospodarskih subjekata i nadležnih tijela, carinskih i drugih tijela, metoda uzorkovanja i laboratorijske analize, ispitivanja i dijagnosticiranja, kao i njihove potvrde i tumačenja, sljedivosti, popisivanja proizvoda i robe koja podliježe nadzoru, kao i popisivanja država ili regija koje mogu izvoziti određene životinje i robu u Uniju, prethodnog obavješćivanja o pošiljkama, razmjeni informacija, točkama granične kontrole, izolacije i karantene, odobravanja nadzora prije izvoza koji provode treće zemlje, mjera ograničavanja rizika ili zaustavljanja proširene ozbiljne nesukladnosti u vezi s određenim životinjama ili robom koja dolazi iz trećih zemalja ili njihovih regija, prepoznavanja trećih zemalja ili regija koje nude jamstva istovrsna onima koja se primjenjuju u Uniji te njihovo stavljanje izvan snage, aktivnosti osposobljavanja i programa razmjene osoblja među državama članicama, Komisiji treba dodijeliti provedbene ovlasti. Te bi se ovlasti trebale izvršavati u skladu s Uredbom (EU) br. 182/2011 Europskog parlamenta i Vijeća (39).

(84) S obzirom na to da cilje ove Uredbe ne mogu dostatno ostvariti države člčanice, odnosno osigurati usklađeni pristup u vezi s provođenjem službenog nadzora i drugih službenih aktivnosti kojima se osigurava promjena pravila Unije o poljoprivredno-prehrambenom lancu, nego se zbog njegonog učinka, složenosti, prekograničnog i međunarodnog karaktera om na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj Uniji. U skladu s načelom proporcionalnosti utvrđenim u tom članku ova Uredba ne prelazi ono što je potrebno za ostvarivanje tog cilja,

DONIJELI SU OVU UREDBU:

Glava I.

Predmet, područje primjene i definicije

Članak 1.

Sadržaj i područje primjene

1. Ovom se Uredbom utvrđuju pravila za:

(a) provođenje službenog nadzora i drugih službenih aktivnosti od strane nadležnih tijela država članica;

(b) financiranje službenog nadzora;

(c) administrativnu pomoć i suradnju među državama članicama radi pravilne primjene pravila iz stavka 2.;

(d) nadzor koji Komisija provodi u državama članicama i trećim zemljama;

(e) donošenje uvjeta koje moraju zadovoljiti životinje i roba koji ulaze u Uniju iz trećih zemalja;

(f) uspostavljanje računalnog informacijskog sustava za upravljanje informacijama i podacima u vezi sa službenim nadzorom.

2. Ova se Uredba primjenjuje na službeni nadzor kojim se provjerava sukladnost sa sljedećim pravilima, bilo da su uspostavljena na razini Unije ili od strane država članica za primjenu zakonodavstva Unije u navedenim područjima:

(a) pravila o hrani i sigurnosti hrane, kvaliteti hrane i zdravstvenoj ispravnosti hrane u bilo kojoj fazi proizvodnje, obradi i distribuciji hrane, uključujući pravila kojima se jamče poštene prakse u trgovini i zaštita potrošačkih interesa i podataka te pravila o proizvodnji i upotrebi materijala i proizvoda koji su namijenjeni kontaktu s hranom;

(b) pravila o namjernom otpuštanju genetski modificiranih organizama u okoliš i njihovoj kontroliranoj upotrebi;

(c) pravila o hrani za životinje i sigurnosti hrane za životinje u svim fazama proizvodnje, obrade i distribucije te upotrebu hrane za životinje, uključujući pravila kojima se jamče poštene prakse u trgovini te zaštita zdravlja potrošača, potrošačkih interesa i podataka;

(d) pravila o zahtjevima u vezi sa zdravljem životinja;

(e) pravila kojima je cilj spriječiti i umanjiti rizike za zdravlje ljudi i životinja koji proizlaze iz nusproizvoda životinjskog podrijetla i od njih dobivenih proizvoda;

(ea) s pravilima za sprečavanje i čim veće smanjivanje antimikrobne otpornosti kod životinja i ljudi te u okolišu;

(f) pravila o zahtjevima za dobrobit životinja;

(g) pravila o zaštitnim mjerama protiv organizama štetnih za bilje;

(h) pravila o proizvodnji koja je namijenjena stavljanju na tržište te stavljanju na tržište biljnog reproduktivnog materijala;

(i) pravila kojima se uređuju zahtjevi za stavljanje na tržište i upotrebu sredstava za zaštitu bilja i održivu upotrebu pesticida;

(j) pravila o ekološkoj proizvodnji i označavanju ekoloških proizvoda;

(k) pravila o upotrebi i označavanju zaštićenih oznaka podrijetla, zaštićenih geografskih oznaka i zajamčenih tradicionalnih posebnosti.

(ka) s pravilima o nadzoru određenih tvari i njihovih ostataka u živim životinjama i životinjskim proizvodima. [Am. 25, 26 i 27]

3. Ova se uredba također primjenjuje na provođenje službenog nadzora kojim se provjerava sukladnost sa zahtjevima koji su uređeni pravilima iz stavka 2. koji su primjenjivi na životinje i robu:

(a) koja ulazi u Uniju iz trećih zemalja;

(b) koja se izvozi u treće zemlje.

4. Ova se Uredba ne primjenjuje na službeni nadzor za provjeru sukladnosti s:

(a) Uredbom (EK) br. 1234/2007 u područjima koja su različita od onih iz dijela II. glave II. poglavlja I. te Uredbe . No ova se Uredba primjenjuje na službeni nadzor zaštićenih oznaka podrijetla i zaštićenih geografskih oznaka za vino ; [Am. 28]

(b) Direktivom 2010/63/EU Europskog parlamenta i Vijeća (40),

(ba) Direktivom 2001/82/EZ Europskog parlamenta i Vijeća (41) . [Am. 29]

5. Članci 3., 4., 5. i 7., članak 11. stavak 2. i 3., članak14., članci 30. do 33., članci 36. do 41., članak 76., glave III. i IV. te članci 129. i 136. ove Uredbe također se primjenjuju na druge službene aktivnosti koje provode nadležna tijela u skladu s ovom Uredbom ili pravilima iz stavka 2. ovog članka.

Članak 2.

Definicije

Za potrebe ove Uredbe primjenjuju se sljedeće definicije:

(1.) „službeni nadzor” znači svaki oblik nadzora, uključujući također provjeru zahtjeva u pogledu životinja i robe iz trećih zemalja namijenjenih za izvoz u treće zemlje, koji nadležna tijela provode za provjeru sukladnosti s: [Am. 30] (a) ovom Uredbom; (b) pravilima iz članka 1. stavka 2.;

(2.) „druge službene aktivnosti” znači sve aktivnosti osim službenog nadzora koje nadležna tijela provode u skladu s: (a) ovom Uredbom; (b) pravilima iz članka 1. stavka 2. , osim točke (g), za osiguravanje primjene tih pravila; [Am. 31]

(3.) „propisi o hrani” ima značenje propisi o hrani prema definiciji iz članka 3. točke 1.Uredbe (EZ) br. 178/2002;

(4.) „propisi o hrani za životinje” znači zakoni, propisi i administrativne odredbe o hrani općenito i sigurnosti hrane posebno, na razini Unije ili nacionalnoj razini; njima su obuhvaćene sve faze proizvodnje, prerade i distribucije hrane za životinje kao i upotreba hrane za životinje;

(5.) „nadležna tijela” znači: (a) središnja tijela države članice odgovorna za organiziranje i provedbu službenog nadzora i drugih službenih aktivnosti, kao npr. izdavanja certifikata i atesta, imenovanja laboratorija, razmjene informacija u smislu suradnje javnih tijela te odlučivanja o mjerama za rješavanje kršenja pravila ove Uredbe i pravila iz članka 1. stavka 2.; [Am. 32] (b) sva druga tijela kojima je ta odgovornost dodijeljena; (c) po potrebi, odgovarajuća tijela trećih zemalja;

(6.) „životinje” znači životinje prema definiciji iz točke 1. članka 4. stavka 1. Uredbe (EU) br. …/… (*6) uz iznimku „kućnih ljubimaca” ; [Am. 33]

(7.) „roba” znači svaka roba za koju vrijedi jedno ili više pravila iz članka 1. stavka 2., ne uključujući životinje;

(8.) „hrana” znači hrana prema definiciji iz članka 2. Uredbe (EZ) br. 178/2002;

(9.) „hrana za životinje” znači hrana za životinje prema definiciji iz točke 4. članka 3. Uredbe (EZ) br. 178/2002;

(10.) „nusproizvodi životinjskog podrijetla” znači nusproizvodi životinjskog podrijetla prema definiciji iz točke 1. članka 3. Uredbe (EZ) br. 1069/2009;

(11.) „izvedeni proizvodi” znači izvedeni proizvodi prema definiciji iz točke 2. članka 3. Uredbe (EZ) br. 1069/2009;

(12.) „štetni organizmi” znači štetni organizmi prema definiciji iz članka 1. stavka 1. Uredbe (EU) br. …/… (*7);

(13.) „bilje” znači bilje prema definiciji iz točke 1. članka 2. Uredbe (EU) br. …/… (*8);

14. „biljni reproduktivni materijal” znači biljni reproduktivni materijal prema definiciji iz točke 2. članka 3. Uredbe (EU) br. XXX/XXXX [ broj, datum, naziv te u fusnoti uputu na Službeni list za Uredbu o proizvodnji i stavljanju na tržište biljnog reproduktivnog materijala ]; [Am. 34]

(15.) „sredstva za zaštitu bilja” znači sredstva za zaštitu bilja iz članka 2. stavka 1. Uredbe (EZ) br. 1107/2009; za potrebe ove Uredbe „sredstvima za zaštitu bilja” smatraju se i aktivne tvari iz članka 2. stavka 2. Uredbe (EZ) br. 1107/2009 te druge tvari ili pripravci iz članka 2. stavka 3. te Uredbe; [Am. 35]

16. „strane vrste” znači vrste, podvrste ili niže taksonomske kategorije koje su uvedene izvan svog prošlog ili trenutnog prirodnog područja rasprostranjenosti i uključuju sve dijelove, gamete, sjeme, jajašca ili reproduktivni materijal tih vrsta, kao i sve hibride, sorte ili pasmine koje mogu preživjeti i razmnožavati se; [Am. 36]

(17.) „proizvodi životinjskog podrijetla” znači proizvodi životinjskog podrijetla prema definiciji iz točke 8.1 Priloga I. Uredbi (EZ) br. 853/2004 Europskog parlamenta i Vijeća (42);

(18.) „zametni proizvodi” znači zametni proizvodi prema definiciji iz točke 25. članka 4. stavka 1. Uredbe (EU) br. …/… (*9);

(19.) „biljna sredstva” znači biljna sredstva prema definiciji iz točke 2. članka 2. Uredbe (EU) br. …/… (*10);

(20.) „drugi predmeti” znači drugi predmeti prema definiciji iz točke 4. članka 2. Uredbe (EU) br. …/… (*11);

(21.) „procjena rizika” znači procjena rizika prema definiciji iz točke 11. članka 3. Uredbe (EZ) br. 178/2002;

(22.) „dužnosnik za potvrđivanje” znači: (a) svaki dužnosnik nadležnih tijela ovlašten za potpisivanje službenih certifikata tih tijela; (b) kada je to uređeno pravilima iz članka 1. stavka 2. – svaka druga osoba koju je nadležno tijelo ovlastilo za potpisivanje službenih certifikata;

(23.) „službeni certifikat” znači svaki papirnati ili elektronički dokument koji potpiše dužnosnik za potvrđivanje i koji osigurava jamstvo sukladnosti s jednim ili više zahtjeva koji su uređeni pravilima iz članka 1. stavka 2.;

(24.) „nesukladnost” znači nesukladnost s: (a) ovom Uredbom; (b) pravilima iz članka 1. stavka 2.;

(25.) „službeni atest” znači svaka naljepnica, oznaka ili drugi oblik ovjere koji izdaju gospodarski subjekti pod namjenskim službenim nadzorom nadležnih organia ili sami nadzorni organi i koji osigurava jamstvo sukladnosti s jednim ili više zahtjeva koji su uređeni pravilima iz članka 1. stavka 2.;[Am. 37]

(26.) „gospodarski subjekt” znači svaka fizička i pravna osoba na koju se odnosi jedna ili više obveza iz pravila iz članka 1. stavka 2., osim nadležnih tijela i drugih tijela koja su odgovorna za službeni nadzor i druge službene aktivnosti;

(27.) „pošiljka” znači skupina životinja ili količina robe iste vrste, razreda ili opisa koju pokriva isti službeni certifikat, službeni atest ili bilo koji drugi dokument, koja se prevozi istim prijevoznim sredstvom i ima isto podrijetlo; može se sastojati od jedne ili više serija;

(28.) „inspekcijski pregled” znači oblik službenog nadzora koji uključuje pregled: (a) životinja ili robe; (b) aktivnosti koje nadziru gospodarski subjekti iz područja primjene pravila iz članka 1. stavka 2. te opreme, prijevoznih sredstava, tvari, materijala, sredstava za zaštitu bilja i mjera predostrožnosti koji se upotrebljavaju za obavljanje tih aktivnosti; [Am. 38] (c) mjesta na kojima gospodarski subjekti izvršavaju svoje aktivnosti; (ca) dokumentacijom iz točaka (a), (b) i (c); [Am. 39]

(29.)„ točka granične kontrole” znači nadzorni centar i pripadajući objekti koje je država članica odredila za provođenje službenog nadzora iz članka 45. stavka 1.; [Am. 40]

(30.) „revizija” znači sustavno i neovisno preispitivanje kojim se treba utvrditi jesu li radnje i s njima povezani rezultati u skladu s planiranim mjerama, provode li se te mjere djelotvorno i jesu li prikladne za ostvarenje ciljeva;

(31.) „ocjena” znači klasifikacija gospodarskih subjekata prema ocjeni njihove sukladnosti s kriterijima ocjenjivanja;

(32.) „službeni veterinar” znači veterinar kojega imenuju nadležna tijela i koji ima odgovarajuće kvalifikacije za provođenje službenog nadzora i drugih službenih aktivnosti u skladu s: (a) ovom Uredbom; (b) pravilima iz članka 1. stavka 2.;

(33.) „opasnost” znači svako sredstvo ili uvjet koji može imati štetni utjecaj na zdravlje ljudi, životinja ili biljaka, dobrobit životinja ili okoliš;

(34.) „tvari sa specifičnim rizikom” znači tkiva prema definiciji iz točke g članka 3. stavka 1. Uredbe (EZ) br. 999/2001;

(35.) „duga vožnja” znači vožnja prema definiciji iz točke (m) članka 2. Uredbe (EZ) br. 1/2005;

(36.) „izlazna točka” znači točka granične kontrole ili bilo koje drugo mjesto koje je država članica odredila kao mjesto na kojem životinje iz područja primjene Uredbe (EZ) br. 1/2005 napuštaju carinsko područje Unije;

(37.) „oprema za upotrebu pesticida” znači svaki uređaj prema definiciji iz točke 4. članka 3. Direktive 2009/128/EZ;

(38.) „delegirano tijelo” znači neovisna treća strana kojoj su nadležna tijela dodijelila posebne zadatke u vezi sa službenim nadzorom i drugim službenim aktivnostima ; [Am. 43]

(39.) „nadzorno tijelo za ekološku proizvodnju ” znači organizacija javne uprave države članice na koju su nadležna tijela u cjelini ili dijelom prenijela svoje nadležnosti za nadzor i certifikaciju u sektoru ekološke proizvodnje, u vezi s Uredbom (EZ) br. 834/2007, uključujući po potrebi odgovarajuće tijelo treće zemlje ili tijelo koje djeluje u trećoj zemlji; [Am. 44]

(40.) „postupci za provjeru nadzora” znači uspostavljeni mehanizmi i radnje koje nadležna tijela izvršavaju kako bi se osigurala dosljednost i djelotvornost službenog nadzora i drugih službenih aktivnosti;

(41.) „pregled usklađenosti” znači oblik službenog nadzora pri kojem se provodi planirani niz promatranja ili mjerenja kako bi se dobio pregled stanja usklađenosti ove Uredbe i pravila iz članka 1. stavka 2.;

(42.) „ciljani pregled usklađenosti” znači oblik službenog nadzora koji uključuje praćenje jednog ili više gospodarskih subjekata i njihovih aktivnosti;

(43.) „sustav nadzora” znači sustav koji uključuje nadležna tijela i resurse, strukture, dogovore i postupke uspostavljene u državi članici kako bi se osiguralo da se službeni nadzor provodi u skladu s ovom Uredbom i pravilima iz članaka 15. do 24.;

(44.) „istovjetnost” ili „istovjetno” znači sustavi koji su uglavnom isti i služe za postizanje istih ciljeva ; [Am. 45] (a) sposobnost različitih sustava ili mjera da postignu iste ciljeve; [Am. 46] (b) različiti sustavi ili mjere sposobne postići iste ciljeve; [Am. 47]

(45.) „ulazak u Uniju” znači unos životinja i robe u jedno od područja navedenih u Prilogu I.;

(46.) „provjera dokumentacije” znači provjera službenih certifikata, službenih atesta i ostalih dokumenata, uključujući komercijalne dokumente, koji moraju pratiti pošiljku u skladu s pravilima iz članka 1. stavka 2., članka 54. stavka 1. ili primjenom akata donesenih u skladu s člankom 75. stavkom 3., člankom125. stavkom 4., člankom 127. stavkom 1. i člankom 128. stavkom 1.;

(47.) „provjera identiteta” znači vizualni inspekcijski pregled kojim se provjerava odgovaraju li sadržaj i oznake pošiljke, uključujući oznake na životinjama, plombe i prijevozno sredstvo, informacijama navedenima u službenim certifikatima, atestima i drugim pratećim dokumentima;

(48.) „fizička provjera”znači provjera životinja ili robe i po potrebi provjera pakiranja, prijevoznog sredstva, oznaka i temperature, uzorkovanje za analizu, ispitivanja ili dijagnosticiranje te sve druge provjere potrebne kako bi se provjerila sukladnost s pravilima iz članka 1. stavka 2.;

(49.) „pretovar” znači kretanje robe ili životinja koji podliježu službenom nadzoru iz članka 45. stavka 1. koja dolazi pomorskim ili zračnim prijevozom iz treće zemlje te se s plovila ili zrakoplova pod carinskim nadzorom prenosi na drugo plovilo ili zrakoplov u istoj luci ili zračnoj luci radi pripreme za daljnje putovanje; [Am. 48]

(50.) „tranzit” znači kretanje iz jedne treće države u drugu treću državu s prijevozom pod carinskim nadzorom kroz jedan od teritorija navedenih u Prilogu I. ili iz jednog od teritorija navedenih u Prilogu I. u drugi teritorij naveden u Prilogu I. s prijevozom kroz teritorij treće države;

(51.) „carinski nadzor” znači radnja definirana u članku 4. stavku 13. Uredbe Vijeća (EEZ) br. 2913/92 (43);

(52.) „carinska kontrola” znači carinska kontrola definirana u članku 4. stavku 14. Uredbe (EEZ) br. 2913/92;

(53.) „službeno zadržavanje” znači postupak kojim nadležna tijela osiguravaju da se životinje i roba koji podliježu službenom nadzoru ne premještaju i da se na njih ne primjenjuju neovlaštene izmjene dok se ne donese odluka o njihovu odredištu; to obuhvaća skladištenje od strane gospodarskih subjekata u skladu s uputama i pod nadzorom nadležnih tijela; [Am. 49]

(54.) „dodatni službeni nadzor” znači nadzor koji izvorno nije bio predviđen i koji je naložen na temelju saznanja iz prethodnog službenog nadzora ili drugih službenih aktivnosti;

(55.) „službeno potvrđivanje” znači postupak kojim nadležna tijela izdaju potvrdu o sukladnosti s jednim ili više zahtjeva uređenih pravilima iz članka 1. stavka 2.;

(56.) „plan nadzora” znači opis koji utvrđuju nadležna tijela i sadrži informacije o strukturi i organizaciji sustava službenog nadzora i njegovog provođenja te detaljni plan službenog nadzora koji će se provoditi u svakom od područja iz članka 1. stavka 2. tijekom određenog vremenskog razdoblja;

(57.) „dnevnik vožnje” znači dokument određen u točkama 1. do 5. Priloga II. Uredbi (EZ) br. 1/2005.

(57.a) „službeni pomoćnik” znači osoba koja je u skladu s Prilogom III. ovoj Uredbi kvalificirana za djelovanje u tom svojstvu, koju je imenovalo nadležno tijelo i koja radi pod nadzorom i odgovornošću službenog veterinara. [Am. 50]

GLAVA II.

Službeni nadzor i druge službene aktivnosti u državama članicama

Poglavlje I.

Nadležna tijela

Članak 3.

Imenovanje nadležnih tijela

1. Za svako područje koje je uređeno pravilima iz članka 1. stavka 2. države članice imaju nadležno tijelo ili tijela koja su odgovorna za planiranje, organiziranje i po potrebi provođenje službenog nadzora. [Am. 51]

2. Ako za isto područje država članica raspolaže s više od jednog nadležnog tijela, na nacionalnoj, regionalnoj ili lokalnoj razini, ili ako su nadležna tijela imenovana u skladu sa stavkom 1. ovlaštena za prijenos određenih dužnosti službenog nadzora na druga javna tijela, mora se osigurati da se : [Am. 52]

(a) uspostave postupci kojima se osigurava učinkovita i djelotvorna koordinacija među svim uključenim tijelima te dosljednost i djelotvornost službenog nadzora ili drugih službenih aktivnosti na cijelom svom teritoriju; [Am. 53]

(b) imenuje jedno tijelo koje je odgovorno za koordinaciju suradnje i kontakte s Komisijom i drugim državama članicama u vezi sa službenim nadzorom i drugim službenim aktivnostima koje se provode u svakom od sektora koji definira država članica tako da se obuhvate sva područja iz članka 1. stavka 2. [Am. 54]

3. Nadležna tijela koja su odgovorna za provjeravanje sukladnosti s pravilima iz članka 1. stavka 2. točke (j) mogu prenijeti posebne zadatke službenog nadzora na jedno ili više nadzornih tijela za ekološku proizvodnju . U takvim slučajevima svakom od njih dodjeljuju šifru. [Am. 55]

4. Države članice izvješćuju Komisiju i druge države članice o bilo kakvim promjenama u podacima za kontakt:

(a) nadležnih tijela koja su imenovana u skladu sa stavkom 1.;

(b) pojedinačnih tijela koja su imenovana u skladu s točkom (b) stavka 2.;

(c) nadzornih tijela za ekološke proizvode iz stavka 3.;

(d) delegiranih tijela iz članka 25. stavka 1.

Informacije iz prvog podstavka također su javno dostupne.

5. Države članice mogu prenijeti nadležnim tijelima iz stavka 1. odgovornost za provođenje nadzora za provjeru sukladnosti ili za primjenu pravila, uključujući ona koja se tiču posebnih rizika koji mogu nastati zbog prisutnosti stranih vrsta u Uniji, osim onih iz članka 1. stavka 2. [Am. 56]

6. S pomoću provedbenih akata Komisija može odrediti načine na koje će se informacije iz stavka 4. staviti na raspolaganje javnosti. Ti se provedbeni akti donose u skladu s postupkom pregleda iz članka 141. stavka 2. Načini na koji se informacije iz stavka 4. stavljaju na raspolaganje javnosti u svakom slučaju uključuju objavljivanje na internetu. . [Am. 57]

Članak 4.

Opće obveze nadležnih tijela

1. Nadležna tijela:

(a) imaju uspostavljene postupke kako bi osigurala djelotvornost i prikladnost službenog nadzora i drugih službenih aktivnosti;

(b) imaju uspostavljene mehanizme kako bi osigurala nepristranost, neovisnost, kvalitetu, dosljednost i jedinstvo ciljeva službenog nadzora i drugih službenih aktivnosti na svim razinama; ni u kojem slučaju ne bi trebala biti povezana s gospodarskim subjektima koje nadziru ili ovisna o njima;

(c) imaju uspostavljene postupke kako bi osigurali da je osoblje koje provodi službeni nadzor i druge službene aktivnosti nepristrano, da nije u sukobu interesa te da nema nedopustive veze s pomoću kojih ostvaruje ekonomsku korist ili koje bi mogle ugroziti njegovu nepristranost ;

(d) imaju odgovarajuće laboratorijske kapacitete za analizu, ispitivanje i dijagnosticiranje ili pristup istima;

(e) raspolažu dovoljnim brojem neovisnog, odgovarajuće kvalificiranog i iskusnog osoblja (u pogledu zahtjeva za nadzor na temelju članka 1. stavaka 1. i 2.) ili imaju pristup takvom osoblju tako da se službeni nadzor i druge službene aktivnosti mogu provoditi potpuno, učinkovito i djelotvorno;

(f) raspolažu s prikladnim i propisno održavanim objektima i opremom kako bi osigurala da osoblje može učinkovito i djelotvorno provoditi službeni nadzor i druge službene aktivnosti;

(g) imaju pravne ovlasti za provođenje službenog nadzora i drugih službenih aktivnosti te poduzimanje radnji uređenih ovom Uredbom i pravilima iz članka 1. stavka 2.;

(h) imaju uspostavljene pravne postupke kako bi osigurala da osoblje ima pristup prostorijama i dokumentaciji gospodarskih subjekata kako bi moglo propisno obaviti svoje zadatke;

(i) imaju planove hitnih mjera i spremni su ih provoditi u slučaju nužde, po potrebi u skladu s pravilima iz članka 1. stavka 2.

2. Osoblje koje provodi službeni nadzor i ostale službene aktivnosti:

(-a) službeno je osoblje zaposleno pri nadležnim tijelima ili neovisnom javnom tijelu koje je nadležno tijelo ovlastilo za provedbu službenog nadzora ili drugih službenih aktivnosti.

(a) za svoje područje nadležnosti dobiva odgovarajuće osposobljavanje koje im omogućuje stručno izvršavanje svojih dužnosti te dosljedno provođenje službenog nadzora i drugih službenih aktivnosti;

(b) se dalje obrazuje na svom području nadležnosti i da prema potrebi dobiva redovitu dodatnu izobrazbu;

(c) dobiva osposobljavanje za predmete određene u poglavlju I. Priloga II. te obveza nadležnih tijela u skladu s ovom Uredbom.

Nadležna tijela razvijaju i provode programe osposobljavanja kako bi osigurala da osoblje koje provodi službeni nadzor i ostale službene aktivnosti dobije osposobljavanje iz točaka (a), (b) i (c).

3. Kako bi se osiguralo da osoblje nadležnih tijela iz stavka 1. točke (e) i stavka 2. posjeduje potrebne kvalifikacije, vještine i znanje, Komisija je ovlaštena donijeti delegirane akte u skladu s člankom 139. u vezi s pravilima za posebne zahtjeve u vezi s kvalifikacijama i osposobljavanjem takvog osoblja, uz poštovanje znanstvenog i tehničkog znanja koje je potrebno za provođenje službenog nadzora i drugih aktivnosti u svakom od područja iz članka 1. stavka 2.

4. Kad je, u okviru aktivnosti koje provodi nadležno tijelo , više jedinica nadležno za provođenje službenog nadzora ili drugih službenih aktivnosti, među različitim jedinicama osigurava se učinkovita i djelotvorna koordinacija i suradnja. [Am. 58 i 341]

Članak 5.

Revizije nadležnih tijela

1. Nadležna tijela provode unutarnje revizije i poduzimaju odgovarajuće mjere u odnosu na njihove rezultate kako bi se osigurala sukladnost s ovom Uredbom.

Revizije:

(a) su predmet neovisnog pregleda;

(b) se provode transparentno.

2. Na obrazloženi zahtjev nadležna tijela stavljaju na raspolaganje Komisiji rezultate revizija iz stavka 1. [Am. 59]

3. Komisija može pomoću provedbenih akata utvrditi pravila za provođenje revizija iz stavka 1. Ti se provedbeni akti donose u skladu s postupkom pregleda navedenom u članku 141. stavku 2.

Članak 6.

Odluke nadležnih tijela u vezi s fizičkim i pravnim osobama

U skladu s nacionalnim zakonima fizičke i pravne osobe imaju pravo žalbe na odluke koje nadležna tijela donose u vezi s njima u skladu s člankom 53., člankom 64. stavkom 3. i 5., člankom 65., člankom 134. stavkom 2. i člankom 135. stavkom 1. i 2.

Članak 7.

Obveze osoblja nadležnih tijela u vezi s povjerljivošću podataka

1. Nadležna tijela od članova svog osoblja zahtijevaju da ne otkrivaju podatke, osim u okviru nadležnog tijela, do kojih su došli pri izvršavanju svojih dužnosti u okviru službenog nadzora i drugih službenih aktivnosti za koje zbog njihove prirode vrijedi obveza čuvanja poslovne tajne.

2. Ako ne postoji viši javni interes za otkrivanje podataka, ili se otkrivanje zahtijeva drugim zakonodavstvom Unije, informacije za koje vrijedi obveza čuvanja poslovne tajne iz stavka 1. obuhvaćaju informacije čije bi otkrivanje štetilo:

(a) svrsi inspekcijskih pregleda, istraga ili revizija;

(b) zaštiti komercijalnih interesa fizičke ili pravne osobe;

(c) sudskim postupcima koji su u tijeku i pravnom savjetovanju;

(ca) postupku donošenja odluka nadležnih tijela.

2.a Pri utvrđivanju postoji li viši javni interes za otkrivanje, nadležna tijela uzimaju u obzir, među ostalim, sljedeće elemente:

(a) moguće rizike za zdravlje ljudi, životinja i bilja ili za okoliš;

(b) vrstu, ozbiljnost i opseg takvih rizika kako bi osigurala da je objavljivanje razmjerno u danim okolnostima;

3. Ne dovodeći u pitanje stavke 1. i 2. nadležna tijela objavljuju informacije o rezultatima službenog nadzora u vezi s pojedinim gospodarskim subjektima ili ih na neki drugi način stavljaju na raspolaganje javnosti ako su zadovoljeni sljedeći uvjeti:

(a) gospodarskom subjektu na kojeg se službeni nadzor odnosi mora se omogućiti da prije objavljivanja komentira informacije koje nadležno tijelo namjerava objaviti;

(b) u informacijama, koje su objavljene ili su na drugi način stavljene na raspolaganje javnosti, uzimaju se u obzir primjedbe dotičnog gospodarskog subjekta ili se objavljuju ili otkrivaju istodobno i zajedno s tim primjedbama.

3.a Nadležna tijela osiguravaju da su sve informacije koje se objavljuju ili stavljaju na raspolaganje javnosti u skladu s ovim člankom točne te da se ako se u naknadno dokaže da nisu točne, na primjeren način isprave. [Am. 60]

Poglavlje II.

Službeni nadzor

Članak 8.

Opća pravila o službenom nadzoru

1. Nadležna tijela redovito provode službeni nadzor nad svim poduzećima na temelju rizika te dovoljno učestalo, uzimajući u obzir: [Am. 61]

(a) utvrđene rizike povezane s: (i) životinjama i robom; (ii) aktivnosti i mjere predostrožnosti koje nadziru gospodarski subjekti; [Am. 62] (iii) mjestom izvršavanja aktivnosti ili operacija gospodarskih subjekata; (iv) upotrebu proizvoda, postupaka, materijala, dodataka hrani za životinje ili tvari koje mogu utjecati na sigurnost i zdravstvenu ispravnost hrane, sigurnost hrane za životinje, zdravlje životinja ili dobrobit životinja, zdravlje bilja ili u slučaju genetički modificiranih organizama i sredstava za zaštitu bilja, mogu biti štetne za okoliš; [Am. 63] (iva) mogućnost da će potrošači biti dovedeni u zabludu u pogledu vrste, kvalitete ili tvari proizvoda i/ili mogućnost da će potrošači pretrpjeti financijski gubitak kao rezultat dobivanja obmanjujućih podataka od gospodarskog subjekta. [Am. 64] (ivb) zahtjeve u pogledu postupaka u skladu s člankom 1. stavkom 2. točkom (j); [Am. 65]

(b) dosadašnje rezultate službenog nadzora poduzeća i njihovu sukladnost s pravilima iz članka 1. stavka 2.; [Am. 66]

(c) pouzdanost i rezultate vlastitog nadzora koji provode gospodarski subjekti ili treća strana na njihov zahtjev u svrhu utvrđivanja sukladnosti s pravilima iz članka 1. stavka 2. Prijenos informacija o tom vlastitom nadzoru upotrebljava se što je moguće više tako da se opterećenje za gospodarske subjekte svede na najmanju moguću mjeru ; [Am. 67]

(ca) očekivanja potrošača u pogledu vrste, kvalitete i sastava hrane i robe; [Am. 68]

(d) sve informacije koje mogu ukazati na nesukladnost s pravilima iz članka 1. stavka 2.

(da) privatne programe za osiguranje kvalitete koje uspostavljaju gospodarski subjekti, a certificiraju i revidiraju neovisna i priznata certifikacijska tijela. [Am. 69]

2. Nadležna tijela provode službeni nadzor redovito i dovoljno učestalo kako bi utvrdila moguća hotimična kršenja pravila iz članka 1. stavka 2., radi provjere sukladnosti sa zahtjevima i kriterijima za postupak u skladu s člankom 1. stavkom 2. točkom (j), uzimajući u obzir, uz kriterije iz stavka 1., informacije u vezi s takvim mogućim hotimičnim kršenjima koje se razmjenjuju kroz mehanizme upravne pomoći iz glave IV. i sve druge informacije koje ukazuju na mogućnost takvog kršenja. [Am. 70]

2.a Komisija je ovlaštena donositi delegirane akte u skladu s člankom 139. radi utvrđivanja jedinstvene najmanje učestalosti za obavljanje nadzora iz stavaka 1. i 2. Po potrebi, takva najmanja učestalost, utemeljena na riziku, određuje se na različit način za svaki proizvod, postupak ili aktivnost koji podliježu službenom nadzoru u skladu s ovom Uredbom. [Am. 71]

3. Službeni nadzor proveden prije stavljanja na tržište ili kretanja određenih životinja i robe u svrhu izdavanja službenih certifikata ili atesta koji su potrebni u skladu s pravilima iz članka 1. stavka 2. kao uvjet za stavljanje na tržište ili kretanje životinja ili robe provodi se u skladu s:

(a) pravilima iz članka 1. stavka 2.;

(b) delegiranim aktima koje je donijela Komisija u skladu s člancima 15. do 24.

4. Službeni nadzor provodi se bez prethodnog upozorenja, osim u sljedećim slučajevima:

(a) gospodarskog subjekta je potrebno ranije obavijestiti; [Am. 72]

(b) takav je službeni nadzor zatražio gospodarski subjekt. Takav najavljeni nadzor ne zamijenjuje standardni nadzor bez prethodnog upozorenja. [Am. 73]

(ba) provode se revizije za provjeru zahtjeva u skladu s člankom 1. stavkom 2. točkom (j). [Am. 74]

5. Službeni nadzor provodi se tako da se administrativno opterećenje i ometanje poslovanja za gospodarske subjekte svedu na nužnu najmanju moguću mjeru, a da to ne utječe negativno na kvalitetu nadzora ; u tu svrhu ako isti gospodarski subjekt tijekom istog razdoblja podliježe različitim službenim nadzorima, nadležno tijelo ih objedinjuje. Ako se na gospodarske subjekte primjenjuju različiti službeni nadzori, države članice osiguravaju koordinirani pristup radi kombiniranja postojećih mjera nadzora. [Am. 75]

6. Nadležna tijela provode službeni nadzor jednako pažljivo bez obzira na to jesu li životinje i roba:

(a) dostupni na tržištu Unije, bilo da dolaze iz države članice u kojoj se provodi službeni nadzor ili iz druge države članice;

(b) predviđene za izvoz iz Unije;

(c) ili ulaze u Uniju iz trećih zemalja.

7. U mjeri u kojoj je potrebno za organiziranje službenog nadzora, odredišne države članice od gospodarskih subjekata kojima se životinje ili roba dostavljaju iz druge države članice zahtijevaju da prijave dolazak takvih životinja ili robe. [Am. 76]

Članak 9.

Osobe, postupci, aktivnosti, metode i tehnike koji podliježu službenom nadzoru [Am. 77]

U mjeri koja je potrebna za utvrđivanje sukladnosti s pravilima iz članka 1. stavka 2. nadležna tijela provode službeni nadzor:

(a) životinja i robe u svim fazama proizvodnje, prerade , stavljanja na tržište i distribucije; [Am. 78]

(b) tvari, materijala ili drugih predmeta koji mogu utjecati na značajke ili zdravlje životinja i robe u svim fazama proizvodnje, obrade i distribucije; [Am. 79]

(c) gospodarskih subjekata te aktivnosti i djelatnosti koje nadziru, njihovih prostorija , obradivih površina, usjeva i postupaka, skladištenja, prijevoza i upotrebe robe te držanja životinja. [Am. 80]

(ca) cjelokupne dokumentacije (i u elektroničkom obliku) u vezi s primarnom djelatnošću ili prijevozom. [Am. 81]

Članak 10.

Transparentnost službenog nadzora

1. Nadležna tijela provode službeni nadzor uz visoku razinu transparentnosti i relevantne informacije u vezi s organiziranjem i provođenjem službenog nadzora čine javno dostupnima.

Također osiguravaju redovito , barem godišnje, objavljivanje informacija o:

(a) vrsti, broju i konačnom ishodu službenog nadzora;

(b) vrsti i broju utvrđenih nesukladnosti;

(c) vrsti i broju slučajeva u kojima su nadležna tijela poduzela mjere u skladu s člankom 135.;

(d) vrsti i broju slučajeva u kojima su određene kazne iz članka 136. [Am. 82]

2. Kako bi se osigurala ujednačena primjena pravila iz stavka 1. ovog članka, Komisija provedbenim aktima utvrđuje i po potrebi ažurira državama članicama osigurava odgovarajuće smjernice, uključujući prijedlog za standardizirani oblik izvještavanja, što u kojem će se informacije iz tog stavka objaviti. Ti se provedbeni akti donose u skladu s postupkom pregleda navedenom u članku 141. stavku 2. svakom slučaju uključuje objavu tih smjernica na internetu. [Am. 83]

3. Nadležna tijela imaju pravo objavljivati ili na drugi način činiti dostupnim javnosti informacije o ocjeni pojedinih gospodarskih subjekata na temelju rezultata službenog posljednja četiri službena nadzora ako su zadovoljeni sljedeći uvjeti:

(a) kriteriji ocjenjivanja su objektivni, transparentni i javno dostupni;

(b) uspostavljeni su odgovarajući mehanizmi kako bi se osigurala dosljednost i transparentnost postupka ocjenjivanja.

(ba) kod negativnih rezultata bez odgode se provodi naknadni nadzor. [Am. 84]

3a. Kako bi se omogućila usporedivost sustava ocjenjivanja među državama članicama, Komisija je ovlaštena delegiranim aktima i nakon savjetovanja s dionicima utvrditi smjernice za utvrđivanje objektivnih kriterija za uspostavu sustava ocjenjivanja koje se stavljaju na raspolaganje državama članicama da bi se njima mogle služiti na dobrovoljnoj osnovi. [Am. 85]

Članak 11.

Dokumentirani nadzorni postupci i postupci za provjeravanje nadzora

1. Nadležna tijela provode službeni nadzor u skladu s dokumentiranim postupcima.

Ti postupci obuhvaćaju predmetna područja za nadzorne postupke određene u poglavlju II. Priloga II. i sadrže detaljne upute za osoblje koje provodi službeni nadzor.

2. Nadležna tijela imaju uspostavljene postupke za provjeravanje dosljednosti i djelotvornosti službenog nadzora i drugih službenih aktivnosti koje provode.

3. Nadležna tijela:

(a) poduzimaju popravne radnje u svim slučajevima kada se postupcima iz stavka 2. utvrde nedostaci u dosljednosti i djelotvornosti službenog nadzora i drugih službenih aktivnosti;

(b) po potrebi ažuriraju dokumentirane postupke iz stavka 1.

Članak 12.

Izvještaji o službenim kontrolama Pohranjivanje i izvješća o službenom nadzoru [Am. 86]

1. Nadležna tijela sastavljaju izvješća pohranjuju i dokumentiraju podatke o svakom službenom nadzoru koji provode. su provela . Ona sastavljaju izvješće o provedenom nadzoru prilikom kojeg je utvrđeno kršenje ove Uredbe ili propisima iz članka 1. stavka 2. [Am. 87]

Ta izvješća sadrže:

(a) opis svrhe službenog nadzora;

(b) primijenjene metode nadzora;

(c) rezultate službenog nadzora;

(d) po potrebi radnje koje službena tijela zahtijevaju od gospodarskog subjekta kao rezultat službenog nadzora.

2. Nadležna tijela gospodarskom subjektu nad kojim se provodi službeni nadzor pružaju primjerak izvješća uz stavka 1.

3. Kada službeni nadzor zahtijeva stalnu ili redovitu prisutnost osoblja ili predstavnika nadležnih tijela u prostorijama gospodarskog subjekta, izvješća iz stavka 1. sastavljaju se toliko često da nadležna tijela i gospodarski subjekt mogu biti:

(a) redovito obaviješteni o razini sukladnosti;

(b) odmah obaviješteni o svim nedostacima ili nesukladnostima koje se utvrde pri službenom nadzoru.

3a. Rezultati službenih nadzora na točkama granične kontrole pohranjuju se prema članku 54. stavku 2.b u zajednički zdravstveni ulazni dokument. [Am. 88]

Članak 13.

Službeni nadzor, metode i tehnike

1. Nadležna tijela provode službeni nadzor nadzornim metodama i tehnikama koje po potrebi uključuju pregled usklađenosti, ciljani pregled usklađenosti, provjeru, inspekcijske preglede, revizije, uzorkovanje, analizu, dijagnozu i ispitivanje.

2. Službeni nadzor po potrebi uključuje sljedeće: [Am. 89]

(a) pregled sustava nadzora koje su uspostavili gospodarski subjekti i dobivenih rezultata;

(b) inspekcijski pregled: (i) objekata primarnih proizvođača sirovina i drugih tvrtki, uključujući njihovo okruženje, poslovne prostorije, opremu, postrojenja i strojeve, prijevoz i njihove životinje i robu; (ii) sirovina, sastojaka, pomoćnih sredstava u obradi i drugih proizvoda koji se upotrebljavaju za pripremu i proizvodnju robe ili za hranjenje ili liječenje životinja; (iia) materijale koji dolaze u dodir s hranom; [Am. 90] (iii) poluprerađenih proizvoda; (iv) proizvoda i postupaka za čišćenje i održavanje te sredstava za zaštitu bilja; (v) označavanja, prezentacije i oglašavanja;

(c) nadzor higijenskih uvjeta u prostorijama gospodarskog subjekta;

(d) ocjenu postupaka dobre proizvodne prakse, dobre higijenske prakse, dobre poljoprivredne prakse te analize opasnosti i kritičnih kontrolnih točaka (HACCP);

(e) pregled dokumenata , sljedive evidencije i drugih zapisa koji mogu biti relevantni za ocjenjivanje sukladnosti s pravilima iz članka 1. stavka 2.; [Am. 91]

(f) razgovore s gospodarskim subjektima i njihovim osobljem;

(g) očitavanje vrijednosti koje su zabilježili instrumenti gospodarskih subjekata;

(h) nadzor koji se provodi s instrumentima nadležnih tijela kako bi se provjerila mjerenja koja su izvršili gospodarski subjekti;

(i) sve druge aktivnosti potrebne za utvrđivanje nesukladnosti.

2a. Kod posebnih pravila za provođenje službenog nadzora uvijek se uzimaju u obzir ne samo mogući rizici za zdravlje nego i očekivanja potrošača u vezi sa sastavom hrane i vjerojatnost prijevarnih postupaka. [Am. 326]

Članak 14.

Obveze gospodarskih subjekata

1. U mjeri u kojoj je to neophodno za provođenje službenog nadzora ili drugih službenih aktivnosti, gospodarski subjekti na zahtjev nadležnih tijela osoblju nadležnih tijela i u slučaju delegiranja određenih zadataka osoblju na ovlaštenim pozicijama u pogledu službenih nadzora u skladu s člankom 25., omogućuju pristup svojim: [Am. 92]

(a) prostorijama;

(b) računalnim sustavima za upravljanje informacijama;

(c) životinjama i robi;

(d) odgovarajućim dokumentima i svim ostalim relevantnim informacijama , uključujući rezultate mogućih vlastitih ispitivanja, koje su relevantne za izvršavanje takvog nadzora ili aktivnosti i vrstu nadzora iz članka 13 . stavka 2. Svaki gospodarski subjekt mora biti u stanju navesti najmanje svaki subjekt koji ga opskrbljuje i sve subjekte kojima je on dobavljač. [Am. 93]

2. Tijekom službenog nadzora i drugih službenih aktivnosti gospodarski subjekti pomažu osoblju nadležnih tijela i opunomoćenim tijelima u skladu s člankom 25., u obavljanju njihovih zadataka nadzora . Gospodarski subjekti besplatno stavljaju na raspolaganje nadležnim tijelima dostatnu količinu uzoraka . [Am. 94]

3. Gospodarski subjekt koji je odgovoran za pošiljku:

(a) u potpunosti surađuje s nadzornim tijelima kako bi se osiguralo učinkovito provođenje službenog nadzora ili drugih službenih aktivnosti;

(b) čini dostupnima bez odgađanja sve zatražene informacije u vezi s pošiljkom na papiru ili u elektroničkom obliku. [Am. 95]

4. Komisija putem provedbenih akata može utvrditi pravila:

(a) uspostavljanja utvrđivanja modaliteta za pristup nadležnih tijela i opunomoćenih tijela u skladu s člankom 25 računalnim sustavima za upravljanje informacijama iz stavka 1. točke (b); [Am. 96]

(b) suradnje između gospodarskih subjekata i nadležnih tijela kako je navedeno u stavku 3.

Ti se provedbeni akti donose u skladu s postupkom pregleda navedenom u članku 141. stavku 2.

Članak 15.

Posebna pravila o službenom nadzoru i postupanju nadležnih tijela u vezi s proizvodnjom proizvoda životinjskog podrijetla koji su namijenjeni prehrani ljudi

-1. Službeni nadzor koji se provodi radi provjere sukladnosti s pravilima iz članka 1. stavka 2. u odnosu na proizvode životinjskog podrijetla koji su namijenjeni prehrani ljudi uvijek uključuje provjeru sukladnosti s Uredbama (EZ) br. 852/2004 Europskog parlamenta i Vijeća (44) , (EZ) br. 853/2004 i (EZ) br. 1069/2009, kako je primjereno, i po potrebi barem sljedećim stavkama:

(a) projektiranjem i održavanjem prostora i opreme;

(b) osobnom higijenom;

(c) postupcima koji se temelje na sustavu HACCP;

(d) postupcima unutarnjeg nadzora;

(e) provjerom sukladnosti osoblja s primjenjivim zahtjevima;

(f) provjerom evidencije i pratećih dokumenata hrane, hrani za životinje i svih tvari ili materijala koji ulaze i izlaze iz objekta;

(g) uzimanjem u obzir svih dokaza o prisutnosti prijevara.

1. Službeni nadzor proizvodnje iz stavka 1. koji se odnosi na proizvodnju mesa uključuje:

(a) provjeru zd